SAC Ralhrang Nih MPDF Le Mipi Ralkap 33 An Tleih Hna – Onlinenungak\nMandalay khauchung ah MPDF le Mandalay Nawngyu (နောင်ရိုး) mipi ralkap phu chungtel minung 33 hna cu puahkehnak thilri le hriamthil hna he kan tlaih hna tiah December 1 ah ralhrang phu nih cathanh an chuah.\nNovember 3 ah Amarahpoerah (အမရပူရ) peng Kyautsing(ကျောက်စိမ်း) kawl biaknak hmunpawng ah Tu Rah Awng cu an tlaih hnu ah Chainmyatarsi(ချမ်းမြသာစည်) peng no.49/109 lamkar ah Awng Phyu Tu cu tlaih a si than cun,\npakhat hnu pakhat checkhlat in phuan a si caah MPDF le Mandalay Nawngyu (နောင်ရိုး) ralkap phu chungtel minung 33 cu tlaih an si tiah ralhrang kuttang um Myawady thawngzamhnak nih a langhter.\nNovember 3 in December 1 tiang chungah Mandalay khuachung um MPDF le Mandalay Nawngyu (နောင်ရိုး) mipi vengtu ralkap phu chung in pa 28 le nu 5 an dihlak ah minung 33 cu hriamtling 22,\nkutser meithal 1, kuanbawm phuntling 22, kuan phuntling 2026, 40mm bombkuan 15, kutcheh bomb 21, kutser bomb 5 le puahkehnak he a pehtlaimi thilri hna he tlaih an si tiah an cathanh chungah cun an langhter. Crd: The Chin Post\nPublished in KAWLRAMTHAWNG and Uncategorized


Breaking News: Nihin Yangon Ralkap Le Palik Cawlcangh Ning Cu Ngaihchia Si Ko – Chin World News Evening\nYangon, Hlaing Thayar ah Minung Pathum Nunnak Liam! Yangon, Hlaing Thayar ah ralkap le palik nih meithal in an kah hna caah minung pathum nunnak a liam cang. Hliamhma a pumi zong an um len. Hlaing Thayar ah a ummi thiltthitnak sehzung pakhat zong a kaang.\nLamkhamnak an tuahmi pawl palik le ralkap nih an khangh hna. Kachin ramkulh, Phakanh zong ah kum 30 tlangval pakhat a nunnak a liam. Pago zong ah lamzawhtu nih palik le ralkap chuak kho lo ding in an hren hna i, palik le ralkap lei nih meithal in an kah hna. Minung pakhat a nunnak a liam i a dang pakhat a ttang ah an kahmi zong a zual ngai. Credit: The Chin Journal\nRelchih: Chin Ramkulh Lamzawhnak Hruaitu Minung 10 Tazacuai an Tong Cang. March 14 tiang ah Chin ramkulh chung ah ralkap uknak duhlo lamzawhnak hruaitu minung 10 cu pohma 505 (a) in tazacuai an si cang, tiah theih a si. March 13 ah pohma 505 (a) in tazacuai a tongmi hna hmanthlak cu Hakha khuachung ah an tar hna.\nCun, Falam zong ah February 28 le March 12 ah pohma 505 (a) in minung 5 taza an cuai ve hna. Pohma 505 (a) ning in an zual hmuh an si ahun kum 3 tiang thongthlak khawh a si. Hakha le Thantlang ah ralkap nih an tlaihmi hna CCPR riantuantu Peter le Van Ceu Thawng zong nihin tiang an thlah rih hna lo.


Pu Van Thio Nih A VP Si Nak Cu Election CampaignCaah NingCang Loin A Hman – The Chinlung Post\nOctober 28, 2020 admin Kawlram 0\nPu Henry Van Thio nih a VP sinak cu Election Campaign caah ningcang loin a hmanPakhatnak. Surbung Airport hi Opening Ceremony zong tuah loin Election lai theng theng ah amah a um lioah Vanlawng an tum ter.\n(Hakha lei in a kalmi hna zoh ah NLD minung lawngte. Hngalh lo ahcun, NLD Airport dara maw a si ti awk in)\nPahnihnak. Var hlei donh tharmi hunnak a tuah.Pathum. Hakha lei a kir pah ah Ramthlo ah a tang. Ramthlo khuakomh ahhin Ramthlo, Tlangzar le Dokthek tiin khua thum an um. Cu chungah NLD thawnnak khua Ramthlo caah 100 million MMK le Dokthek caah 70 million MMK development budget cozah pekmi cu amah nih mizapi sinah pekchanhnak a tuah.\nTlangzar bel zeihmanh an tingco ve lo NLD an thazaang a dertuknak khua a si ca zongah si kho men.Pathumnak. Chuncung ah sianginn saknak i budget a tlami 392 million cu mizapi sinah thanhnak le pekchanhnak a tuah.Ruah dingmi:\nZiah airport hna hi tu thengtheng hitluk Covid-19 case in Falam mizapi an lungre a theih i therphang le harsa ngai in an irunven an izohkhenh lio ahhin minung khizat iton le Kawl lei in mi khi vialte itlun pi in tu bantuk thil tuah khi ram le miphun dawt kan ti kho lai maw? Party dawt le Thutden duh kan ti lai dah?\nCun ziah mizapi tangka in cozah nih rampi budget chungin pekmi thanchonak riantuannak ca tangka cu Septwmber thla dih ah khan aa fiang cangmi an si hna i Ramthlo, Dokthek le Chuncung hi zei ruangah dah tu thengah VP nih hihi kan in bawmh hna tiah NLD bawmhmi bantuk in mizapi a pek hna. Kannih khua zong sianginn saknak ah 200 million leng kan hmuh ko i a luancia thla khat leng ah khan a fiang cang i Tender hmanh an auh i a ngahtu zong an ifiang deng cang lai.\nTu bantuk in Falam peng khuate ah vote a tam bik nak Ram Thlo le Hakha peng khuate ah vote a tam bik nak Chuncung theng i hibantuk thil a tuahmi hi zei lungput dah a si hnga? Ruat cio tuah uh!\nThimnak ni hra fai lawng aa duh hnu ah Vice President dirhmun in security hna tha tak in ilak i a hung tlunmi zong hi a dik lomi, nawlngeihnak kha pumpak le party hlawknak caah a hman a si caah cucu Mirang nih Power Abuse an timi Corruption phunkhat a si.\nNLD le Vice President Pu Henry Van Thio nih tutan Chin ramkulh election ah Corruption (Power Abuse) an tuah ti khawh a si ko hnga lo maw?\nNang zeitin na ruah ve.\nCrd : Salai Zing Hmuh\nNLD Nih Tei Nak Kan Hmuh Hrim La


US ramah nauhrawh um hlah seh law ralzaam lak zong a um lo kho men ve – The Cherry Par\nRoe v. Wade nih kum 1973 ah nauhrawh (Abortion) cu Supreme Court ah a rak fehter. Kum 1973 thok in nihin tiangah US ram chungah nauhrawhmi hi million 62 leng an si cang. Kawlram milu nak in an tam deuh. Democratic party nih nauhrawh cu an pom nan Republican party nih an duh ve lo. Atutan thimnak zongah nauhrawh kong le, nu le nu, pa le pa umh kong hi buaipi bikmi ah an i tel ve. A hleice in Laimi nih kan buaipi. US cozah nih fehtermi nauhrawh kong kan buaipi tluk tein atu cu Laitlang nauhrawh kong zong buaipi ve u sih law a ttha tuk lai ka ti.\nUS democracy uknak cu vawlei cungah a ttha bik le uarbik mi a si ti khawh a si. US ram nih democracy uknak cu kum 250 nawn an kalpi cang. Cucaah, US cozah nih cun a rammi caah a ttha lo tukmi policy le phunghrampi cu an tuah bel lai lo/an chuahpi bel lailo. Democracy cozah a si bang biaknak zate le miphun kip le mi zapi ca a ttha ding lawng tein an kan hruai ko lai/an kan uk ko lai. Khrihfa cu US ram ah zatuak 65/70 hrawng kan si nan Khrihfa biaknak le cawnpiaknak he a tlak in cozah a kan uk lai lo/a kan hruai lai lo. Phunghrampi le policy te hna zong Bible he a tlak ning in an suai lai lo/an fehter lai lo.\nA poinak cu Khrihfa nih hehtiah US cozah cu atu le atu kan buai hnawh lengmang ko, an policy le phunghrampi kongah. Kan duh lomi a um ahcun buaihnawhnak nawl le chimrelnak nawl kan nei ko nan atu kan buaihnawh ninghi cu a luan tuk cang ka ti/kan luan deuh. Khrihfa nih US cozah policy le hruainak kan buaihnawh thawng in nauhrawh (abortion) le neihkhat umh (same-sex marriage) a tlau hlei lo/an hrawk hlei lo. Trump a ttuan lio zongah nau a hrawkmi an um thiamthiam ko i nu le nu, pa le pa zong a ummi an um thotho ko. Sianginn ka kai lioah mirang ka hawipa zonghi kum 2 kan kai tti hnu lawngah (gay) a si ka theih. Gay cu mah pa hawi he umh a duhmi/mah pa hawi lawng a duhmi kan ti lai cu. Paper a ttial poah ah LGBT kong a buaipi peng. A mui le a sam cu a pa ngai nan.\nKhrihfa mi kan caah cun kan chungkhar, kan Khrihfa bu, le kan community ah nauhrawh le neihkhat umh kong hi biatak tein aupi in buaipi uh sih law a ttha deuh lai ka ti. US cozah cu a tawkza tein hei buaihnawh ve ding a si ko. Atu cu kan luantuk cang ka ti. US Laimi lak zongah nauhrawh a tam ngai tiah an chim ka theih ttheu. Mah kong video interview zong a um ko rua kha. Chungkhar, community, le Khrihfa bu kan biapi deuh mah kongah cun. Cozah puhding a si ti lo.\nUS nauhrawh kongah van kal tthan ko u sih law. Mahti lei zong in khuaruat ve u sih law ti ka duhmi cu Democratic party nih nauhrawh an onh ruangah naute nunnak million 62 leng a liam cang ti si. Mah million 62 naute hi rak nung hna seh law US milu hi million 400 nawn an si cang lai i an tamtuk lai caah refugee (ralzaam) hna la lo in a um kho men cu mu. Naute nunnak million 62 leng an liam ruangah US cozah nih vawlei cung ramkip refugee kumchiar in a lak ti khawh si ve. Aruang cu atu hi US milu cu million 328.2 an si. Naute million 62 leng kha rak nung hna seh law kannih Laimi hna hi US ramah refugee (ralzaam) dirhmun in kan phan kho lo men cu.\nMahti ka chim tikah nauhrawh kha ka pom ka ti duhnak a si lo. Mahti lei zonghin khuaruat pah uh sih law kan lungfim deuh hnga ka tibia. Mah kong he pehtlai in kan Lai phungthluk ah a ummi cu “Arpi ttap na, sanghngar ni na” ti a si. Naute nunnak million 62 leng a liammi caah ngaihchia le lungrawk cu a si nan US ramah refugee dirhmun in a phanmi ram pawl caah cun nihkheknak le lunglawmhnak a rak chuak ve/a rak um ve. Mah belte cu US ram le EU ram pawl nihcun refugee le asylum sokmi bawmh ding le lakding cu an phunghram rengreng in an i ruahchanmi le an i timhmi a si ko, milu he a san lo nan ti ahcun phundang si ve.\nKhrihfa mi nih kanmah chungkhar, Khrihfa bu, le community nih sualnak doh kan daithlang ruangah le kan doh khawh lo ruangah US cozah sual puh dih le sual phawt dih cu a dawh lo ka ti/a hman lo ka ti. Chimtawk cu kan chim ve ko lai nan a biapi mi cu kanmah hi kan si ko. Naute nunnak million 62 leng rak liam hna hlah seh law ralzaam dirhmun in US ram kan phan kho lo men ka ti bia. Laitlang nauhrawh zong do ve cang hna u sih. Credit: Saya Van Tum\n← Joe Biden nihcun America ram ralkap caah nu hrat lo pahrat lo zong tuan khawh ding nawl achuah cang\nThantlang ah a nupi a thattu Pu Si Bik cu thawl a kuai mi in a hngawng ah aa at i sii-inn ah an kalpi →


Nihin thok cun Chin mipi nih an kong tha an chim ti hna lai lo - TIMES OF CHIN NEWS\nNihin thok cun Chin mipi nih an kong tha an chim ti hna lai lo\nPasaltha Chin miphun chung in kan ngeih mi hna tiah uarthlar ngai in an min kan chim tawn mi hna cu zungzal in Chin miphun thinlung ah an thi thai cang lai. Nihin thok cun Chin mipi nih an kong tha an chim ti hna lai lo. An min an chim paoh ah Leirawitu an si tiah tuanbia ah an taang peng cang lai.\nDr. Ngun Cung Lian cu Chin miphun chung in Upadi lei thiamsang kan ngeih chun a si tiah kan upat tuk tawn cio hna. A min chim kan rak uar, kan rak i uang tuk cio hna. Ngun Cung Lian hi ralkap uknak a rak zam tak ve mi asi. Miphun caah tiah CNF ah kum 30 renglo rian a ttuan i Kawl ralkap Cozah a rak doh. US ah ralzam sinak in a phan i Upadi lei thiamsang Ph.D tiang an kan hmuh piak.\nA si nain Kawl ralkap le CNF an i chonh cang ka in Kawl ralkap nih an lem khawh colh tikah Chin mipi kan khuaruah a har ngai. CNF in Kawl ralkap lei a luh colh tikah kan lung a rak fak tuk cio, a si nain Ralkap chung ah um mi an thinlung theih a duh bia a si ko lai tiah kan rak i hnem cio hna. A si nain duhsah tein ralkap thatnak cu Chin mipi sin zong ah a chim cuahmah.\nTutan ah a voi 2nak Chin mipi an kan leirawi tthan. Hramhram in uknak an kan chut tu Ralkap ruahnak petu ah a dir. Ruahnak petu a simi hramhram ralkap uknak chuhnak ah tuanvo nganpi ngeitu, thil sual a tuah tu tinak a si. Chin mipi nih leirawi tu in kan hmuh thai ve cang lai. Jesuh a leirawi tu Judas Iscariot cu nihin tiang vawleipi nih leirawi tu tiah a min an chim peng cang.\nVawlei caan dongh tiang a tuanbia a chim lai i a min a chia cang lai. Cu bantuk in Chin miphun leirawi tu pahnih hna zong hi Chin miphun chung ah an tuanbia a chia thai cang lai, vawlei a dongh tiang Chin miphun chung in Judas Iscariot tiah auh len an si cang lai. Chin Pasaltha timi in Chin Judas Iscariot tiah techin fapar chan tiang tuanbia an tial cang lai. Credit: Duhnung Par


Cycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang - Mizo Journal\nCycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang\nPosted By: Ma Remi June 29, 2020\nMandalay ah a darling hlun nih meithal in a rak kahmi hna kong ah hngakchia nih meithal hi an sayamah nu sin in an lak mi a rak si. Mah lengah mah lio i meithal kahnak kong ah a telmi chungah kum tlinglo zong an i tel.\nMeithal in a kaptu pa hi kum 19 asi i a hawi le hi kum 16 pakhat le kum 20 pakhat an si. Meithal hi khoika in an lak tiah an hal tikah an sayamah nu sinin kan lak an ti. An sayamah nu sin an hal tikah apa nih a rak hmanmi meithal a rak si. Apa hi Lah-wah-kah a rak tuan lio ah phung ning tein a rak ngeihmi asi ti asi.\nSayamah nu apa cu a thi ve cangmi asi. Meithal kong ah hi vial lawng hi an theih khawh rih. A dang cu upadi a thaimmi he ton hmasa i tazacuianak tuah asi te lai. Sayamah nu apa nih meithal hi license he arak ngeih chihmi asi tiin Mandalay ram kulh palik bawi Mg Mg Aye nih a chim.\nMeithal in akap tu hi minung 4 an si. Mah zaan lei ah an 4 in an tlaih kawh dih cang hna. Meithal kah a huahmi pa a hnu lei ah thu vemi nu i a darling thing nih meithal in a rak kahmi asi.\n“Ka fapa hi cycle a rak i cit i a hnu lei ah nungak pakhat a thu ve. Mah lio ah a pawng tein cycle a cit vemi nih meithal in hmuahchih in an rak kah. A hnak ah meithal kuan a lut nain a nunnak tiang cu a thih phaih lo.\nMeithal in kah a ton ka ah lungfimlo zong in aum lo. Inn zongah a rak tin ta rih. Operation tuah dingin timhtuahnak kan rak ngeih colh tiin meithal kah a tongmi pa i apa U Khin Mg Lwin nih a chim.\nU Khin Mg Lwin nihcun Aungmyaytharsan palik sakhan ah pohmah 307/326 in a-hmuh a awn cang i meithal in akap tu le meithal ngeitu sayamah nu zong hi a-hmuh chung ah a tel ve lai ti asi. Elevenmedia\nBe the first to comment on "Cycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang"


Joe Biden Zong Impeachment Tuah An Timh – TIMES OF CHIN NEWS\nREPUBLICAN Rep. Marjorie Taylor Greene nih Joe Biden President a tuan ni thawk ah Impeachment tuah dingah House ah ka chuahpi colh lai tiah tuchun ah a chim Biden nih Vice President nawlngeihnak hmang in a fapa miakmainak caah power abuse a tuah Vice Prdsident sinak hmang in a fapa caah Chinese energy companies le Ukrainian energy companies, Burisma sin in phaisa miilion in eihmuarnak an tuah, Cucaah president rian a thawk ni ah phuah colh dingah kan chuahpi lai tiah Greene nih a chim.\nRelchap >>>Democrats nih an control mi Pyithu Hluttaw, House ah House Speaker Nancy Pelosi hruainak in President Donald Trump cu a sual tiah impeach an tuah. House hluttaw palai nih vote an thlak i, Democrats an tam deuh hlei ah Republican minung 10 nih Democrats lei ttang in vote an thlak caah vote 232-197 in President Donald Trump cu a sual tiah impeach an tuah.


NLD Tel Lo In,U Than Shwe A Mi Zumh Mi U Thein Sein Nih President A Ttuan. – Chintanbo\nNLD Tel Lo In,U Than Shwe A Mi Zumh Mi U Thein Sein Nih President A Ttuan.\nRalkap Nawlngeihnak Dih Hrimhrim Cang Seh 1948 January 4 ni ah Kawlram cu Mirang kut in luatnak kan rak hmu. Luatnak kan rak hmuhnak dingah hriamnam he Mirang cu an rak doh hna. Nunnak tampi a rak liam nain luatnak thantar an rak thlai khawh.1962 kum ah General Ne Win nih caan zeimawzat zaukphung in a kal cangmi Kawlram cu hramhram loin nawlngeihnak a rak lak caah a ceu kami Kawlram cu muihnak chungah a rak hruai.\nMiphun thleidannak, nuhrin covo ceilak an rak buar. 1988 lio cozah cung duhlonak le lamzawhnak ah minung nunnak tamtuk a rak liam nain ni ceu dawh cu hmuh a rak si lo.Chin sianghleirun siangngakchia tampi nih hriamnam i lak in dothlennak leiah an rak lut.1990 kum ah Kawlram ram pumpi thimnak an rak tuah. Ralkap uknak a dotu NLD nih teinak an rak hmuh nain nawlngeihnak an rak pe duh hna lo.\nMinung tampi thongthlak le hrem an rak tong.1992 kum thokin Than Shwe nih nawlngeihnak lubik a tlaih. Miphun thleidannak le nuhrin covo buarnak tamtuk an rak tuah ṭhiamṭhiam. 1992 thokin UN nih Kawlram nuhrin covo kherhhleitu dingah Human Rights Council a rak thlah colh. Nihin tiang a ṭuan cangmi hna;\n1. Mr. Yozo Yokota ( Japan) kum 1992-1996 tiang a tuan\n2. Mr. Rajsoomer Lallah ( Mauritius), kum 1996- 2000 tiang\n3. Mr. Paulo Sergio Pinheiro (Brazil) December 2000 –April 2008 tiang\n4. Mr. Tomas Ojea Quintana (Argentina), kum 2008- 2014 tiang\n5. Ms. Yanghee LEE (Republic of Korea), 2014 – 2020 tiang\n6. Thomas Andrews, United States of America, 2020- tulio\nHi hna pawl repawt an tuahmi thawng in vawleipi nih Kawlram chung kan harnak cu biatak in an rak theih.2010 ah ralkap nih anmah duhning in an rak suaimi 2008 phunghram ning in thimnak an tuah. Ralkap thuam ai hruk ti lomi ralkap party USDP nih teinak an rak hmuh. Than Shwe mi zumh Thein Sein nih president a ṭuan. NLD ai tel lo. 2011 thokin Than Shwe nih Min Aung Hlaing sinah ralkap lubik sinak a khinh ta.\n2015 ah thimnak a um ṭhan. NLD nih cei in an tei. Nawlngeihnak ṭha tein an i pe nain ralkap nawlngeihnak a sang tuk thotho. 2020 ah thimnak a um ṭhan. 2015 nak in NLD nih teinak a hmuh ṭhiamṭhiam. Thimfung a diklo timi sualpuhnak he ning cang loin ralkap nih nawlngeihnak cu an lak. Hruaitu tampi an hren hna. Muihnak chungah kan lut ṭhan.\n1962 thokin nihin tiang ralkap nawlngeihnak a sang peng.\nTlangcung miphun hna nih hriamnam i lak in kan doh peng nain kan tei kho lo. Nunnak tam tuk pek a si cang nain kan lungdongh awk a si rih lo. 2021 tutan ram chung mizapi nih lungrualnak he a lamkip in ralkap an dohning hmuh tikah ruahchannak a um hrimhrim ko. Ram chunglei lungrualnak le ram lenglei ṭanpinak a biapi tuk hringhran. Kanmah le kan ti khawh tawk cio in kan i tel a herh.\nRam chunglei nih a biapi in lamzawhnak, cozah rianṭuanmi nih zungkai lonak, belkheng tumnak tbk.. in kan ṭan a hau. Ram lenglei in kanmah le kan si khawh tawk cio chuah in chawva, thazaang peknak lethlacamnak in kan telpi khawh hna. Ai thokka lawng a si rih caah lungrual tein pehzulh a hau rih ko lai.\nCredit : Biak Hmun Lian\nPastor,Evangelist,Le Saya,Sayamah Sin Ah Theih Ter Nak.\nA Poi Tuk Hringhran Ko : Gen- Min Aung Hlaing Nih Mithah Mi Nawnnak A Tuah Mi A Hlawh Tling Cang.


A Hlan ah Zapi nih Rak Theih Bal Cio Lo mi Zapi Caah Thawngpang tha (Aa-Lu A Ngeimi Poah Nih rak Test Ve Cio Ko U Hih) – CHINLAND TODAY NEWS\nAtu chan cu fimchan a si bantuk in a hlan i kan rak theihlo mi tete zong theih tlei tete an hung um lengmang cang hna . Tutan zong ah kan rak langhter dingmi cu tifatin deuh in kan ei lengmang mi Aa-lu kong a si .\nAa-lu hi eiding lawng ah a tha tiah kan rak ruah nain , kan hmaicung i a um tawnmi arsik, hmei bel kaang . hma neh ( a lo kho ti lo mi ) tbk pawl caah hin a rak tha tuk ti a si . Atuah ning dan cu a tanglei kan rak langhter ning bantuk hin a si . Thildang zeihmanh cawh a hau lo i amah Aa-lu pakhat lawng kha a si ko .\nAa-lu kha ti in thiang tein na tawl lai , cun tanatkha tat nak lung zong kha thiang tein na tawl lai . A si khawh ah cun tanatkha tatnak lung kha cu tisa in na tawl piak ah a tha khun , zeica tiah hmai caah a thalo mi Bacteria a um sual kho .Ti in na tawl i a hawng zong na meh cangmi Aa-lu cu tanatkha lung cung ah cun na tat chih hnu ah na hmai ah nai thuh lai .\nAa-lu ahang chuak mi a dih cun na tat than lai i nai thuh than ko lai . Tanatkha lung cung i na tatmi Aalu kha si lo in na kut in nai tlaihmi Aa-lu tu kha na hmai i nai thuh ding cu a si .Na hmai i nai thuk dih hnu ah minutes 20 chung na hngah lai i , cu hnu ah na hman tawnmi facial foam in na hmai nai phiah than lai .\nPhaisa dih hau lo tein hmai cung ah a um mi arsik le hmaibelkang mi vialte a dam ter dih khawh i side affect pakhat hmanh aum lo caah tih ding a si fawn lo .Na theih dingmi tu cu zeithil hmanh hi tuah bak ah a thatnak hmuhcolh an si dih lo i , lungsai tein pehtlai tein tuah hnu lawng ah a thatnak aresult hmuh a si timi tu cu na theih peng lai .\nSource ; Achawlaymyar


Ronaldo Le Messi Nih Goal Hnih Veve An Khumh Nain Teinak An Hmu Hlei Lo – ZINGHMUH NEWS\nRonaldo Le Messi Nih Goal Hnih Veve An Khumh Nain Teinak An Hmu Hlei Lo\nFebruary 3, 2019 February 3, 2019 by David\nTulio vawlei cung bawlung chuihthiam hna lak ah minthang bik le mipi zong nih an uar bik hnami bawlung chuih thiam pahnih hna cu tulio Juventus club ah a ummi Cristiano Ronaldo le Barcelona club ah a ummi Lionel Messi hna hi an si ko. Zahan zaan an bawlung chuihnak belte ah an mah lei kap in cun an club ca ah goal hnih veve zong an khumh khawh ko nain teinak belte an hmu kho lo.\nJuventus le Parma an chuihnak ah Juventus hmaikal le goal sut tu bak a si vemi Cristiano Ronaldo nih an club caah goal hnih bak a khumh lengah Daniele Rugani zong nih goal khat zong a beet chap rih ko nain an neihmi goal thum cu Parma lei in Antonino Barilla le Gervinho hna nih an cham khawh ve hna caah teinak hmu loin an i tluk diam ko.\nCu ve bantuk in Barcelona le Valencia an chuihnak ah Messi nih goal hnih bak a khumh ve ko nain Valencia lei in Kevin Gameiro le Daniel Parejo hna nih goal khat ve ve an khumh ve ruangah ah an nih zong an i tluk bak ve. Messi nih hin an chuihnak in minute 39 ah goal khat le minute 64 ah goal khat tiin goal hnih bak cu a khumh ko nain Barcelona lei in Kevin Gameiro nih minute 24 ah goal khat le Daniel Parejo nih minute 32 ah goal khat a khumh ve.\nA sinain Juventus tu cu Barcelona nak in an van rak ttha deuh saumau ko, a ruang cu a tutan an chuihnak ah i tluk ko hna hmanh sehlaw a pahnihnak dirhmun in Napoli club cu mark 11 bak in an lonh cang hna. Barcelona belte nih cun puaikhat an chuih hnu ah a pahnihnak dirhmun in Atletico club cu mark ruk lawng in an lonh khawh ve hna.\nHOME, SPORT February 3, 2019 February 3, 2019 by David


Nau Pawi Liomi Nih Hrial Ding Le Tuah Ding – Lai Holh News\nNau Pawi Liomi Nih Hrial Ding Le Tuah Ding\nBy ronaldaung on April 14, 2019\nNau pawi liomi nu pawl, a bikin fakhatnak a pawi liomi nihhin nau pawi kong he pehtlai in theih an duhmi a tampi lai ka zumh.\nNau pawi a van i thawk bak in thil sining aa thlengmi a tampi tawn. Hrial dingmi le tuah dingmi hi tampi a um. Cu lak ahcun tamdeuh nih hal tawnmi hi kan van zoh hna lai.\n1. Nuva Sinak Hi Tuah A Ngah Maw?\nNu va sinak tuah hi zeihmanh ttihnung a um lem lo. Asinain nu thi a chuah le pakhat khat fahnak ruangah siibawi tenih nuva siinak tuah a ngah lo an ti chung cu isum a hau. A fah lo, umkhua nawmh lonak na neih lo asiahcun a ngah tuk.\n2. Zakphathal In Ih A Ngah Maw?\nZarh (20) chung ahhin cun na siarem ning poh in na it kho. A poinak a um lem lo. Mah hnu cun sirlei hoih in na ih ah a ttha bik. A ruang cu zakphathal in na ih asiahcun nau i a kalmi thahri pawl kha na phih khah. Zaan na ihlio ah zakphathal in na rak ih asuahcun na theih le cangka tein sirlei hoih tthan ko. Sirlei hoih i ih hmanh ahhin kehlei hoih in ih hi a ttha bik.\n3. Coffee Din A Ngah Maw?\nCoffein det tlawmpal tleh in cun din a ngah ko. Nikhat ahhin 200 mg hrawng in din a ngah. Eg coffee hrai a fami te hraikhat ahkhin 200 mg hrawng asi. Asinain coffee ruang i tthat lonak pakhat khat a um asiahcun din lo ah a tha.\n4. Khualtlawn A Ngah Maw?\nKhualtlawnnak a har tukmi le ahla tukmi tbk a silo ahcun zarh 28 tiang cu duhnak hmun poh ah khualtlawn khawh asi ko. Khualtlawn lio, a bikin vanlawng in khualtlawnnak ruangah hin thisen a khal kho. Cu ruangah cun suimilam (1) ah voikhat lengmang in lam kalpiak lengmang a hau.\n5. I Ttamhnak Thilri Pawl Hman A Ngah Maw?\nI malit, kuttin le ketin pawl an dihlak in ttamhmawih khawh an si.\nSam sen/ nak sii i thuh hi nau aa hrawk kho tiah an rak ti nain a hnu ahcun aa hrawk kho lo tiah an ti tthan. Cu caah Sam sen/nak sii thuh na duh asiahcun siibawi te sinah hal a ttha bik.\nKan I Ralrin Dingmi Thil Dang Te Te\nTilum in sautuk i ciah cu a ttha lo. Asinain a zatawk tein a lummi tiin ikhawlh cu a poinak a um lo.\nFak tukin cawlcangh le paw a khawnnak ding thilri an umnak ahcun lente celh lo ah a ttha bik..\nBan Thlir : Fak tukin banthlir nak nih nau lairil a chah khawh timi cu asi bak lomi asi.\nsource : Dr. mya pho ngon (dr.myanmar)\nMi Tampi Nih Theih Rih Lomi Anfangkha TthatNak Pawl\nTisa (Tilum) Din A Tthat Nak Pawl\nZaan Ih Lai I Haa Tteih Lonak Nih A Chuah Pi Mi Thil Ttha Lo Pawl\nNifatin Beer Dinnak Nih A Chuahpi Mi


Australia Diary I; Ramdang Laimi Ṭhitumpuai Chung In Cawn Awktlak Pa 12 - THE CHINLAND POST\nAustralia Diary I; Ramdang Laimi Ṭhitumpuai Chung In Cawn Awktlak Pa 12\nCatialtu Pu Thla Hre| 2019 February 7| America ka rak tlawn lio ahhin Laimi ṭhitum puai kaa ton manh lo nain Australia khua lipi Melbourne, Adelaide le Perth khualipi pa 3 ah thla 2 chung ka tlawn lio ah ṭhitumnak (Wedding Ceremony) pathum kaa ton thiam. Ka tupa Val Ṭial Bawi Lian le Leeng Ngun Za Iang, Vaal Dawt Cung Lian le Leeng Sui Hlei Thluai, Vaal Amon le Leeng Sui Chin Ṭial hna ṭhitum lehthahnak le rawl danghnak puai ah kan nu (Aven nu) he kan i tel kho ve.\nLehthah nak kong cu Pastor rian deuh a si i kei nih chimding tampi ka ngei lem lo nain rawl dumṭinak Reception tuahnak ahcun chim lo in ka um khawh lomi cawn awktlak taktak pa 12 ka hmuh.\nReception hmun ah puai a rak zawtu a hopaoh a caan ning te in an phan.\nCucaah Reception Program vialte puai tuahtu nih lung si te le tlamtling te in an tuah khawh. Lai lei ahcun hmunkhat caan khat te ah phak kan i tim hna lo i a piikpaak in kan phan. A ra lio na, a kir lei cang na kan si.\nWedding laksawng ( လက္ဖြဲ႔ ) ah thilri pek lo in an ti khawh tawk tangka tu an pek hna.\nLailei cu thilri tu pek a tam deuh tik ah a ṭha ve mi cu a lo ko nain a donghnak ahcun thlalang Bizu chung lawng ah hmuh sawhsawh ding in chiah ding ah a tam deuh cu a cang tiah ka hmuh.\nBuffet System (Mah te cio duhmi lak i ei) in rawl ei cio a si.\nUpa deuh, Pastor deuh, Boss deuh, ti thleidannak a um lo. Monu le mopa hmanh anmah tein i lak i ei cio a si. Buffet system hi Lailei ah kan hman ve hrim a herh cang.\nZei an tuah paoh ah a hmasa pa a hmasa, a hmanung pa a hmanung tinin “Artlang” in co cio a si.\nA hlei deuh in, Papek deuh in covo tin ngeih ti a um lo. Minung thleidannak a pel hmanh a um lo.\nVoikhat ca ( တခါသုံး) pakaan le keu an hman.\nVoikhat ca pakaan le keu an hman tikah a thurhnawm, a thiang lo ti a um ti lo i, hnawmbawm ah mah te cio in chiah a si. Lailei bantuk in Pakaan hlan le keu hlan i Motor in phorh, a kuai sual ah cham ṭhan ti bantuk a um lo. ( တခါသုံး) pakaan le keu hi a man zong a fak mi a si lo i a thianghlim, ti zong a tlo i hman cio khawh mi a si ko.\nRawl ṭiltlawt le hlawnh mi a um lo.\nBuffet system a si caah mah ei khawh tawk, mah duh mi meh i suah cio a si i vaivuanh mi rawl a um lo. Rawl/meh ṭhing um chung ah fonh i mi pek ṭhan zong a um kho lo. Rawl le meh zong a tlo ngai fawn.\nChungṭuan an tha a dam ngai.\nLailei minung 50 nih an ṭuanmi khi a tu an hmanning kan cawn ahcun minung 10 nih tlamtling tein an ṭuan khawh lai. Lailei ahcun chungṭuan le cabuai tlaitu (စားပြဲထိုး) hi an re a thei taktak. Anmah khi zeipaoh ṭuanvo kan khinh hna. Anmah tuahpiak mi a tam tuk tawn.\nṬhutnak (VIP) timi a um lo.\nLai lei ah cun ṭhutnak thleidannak hi a um tuk rih. Mah hi a herh bak lomi a si i ṭuanvo latu zong an re a thei tuk. A ṭhu tu zong i phu-hrun pah a hau cang.\nEi din chiahmi aa khat dih.\nLailei ah cun upa caah tiin meh thaw deuh, a chupuai tbk, phun dang deuh in chiahpiak i nu le ngakchia, zaapi caah zeihmanh a hlei in chiah lo, a si lo ah mithmai te lawng chiah piak. Hi zong he thleidannak pakhat a si.\nSecurity tlamtling tein an ṭuan.\nMotor parking, a chung lei thianhlimnak ca le Emergency caah uniform (Vest) an i hruk dih i ṭuanvo ṭha tein an lak. Kan mah lei zong ah hman a herh ve mi a si.\nA caan lio ah thilri nehnang an fim khawh dih colh.\nKan nih lei ahcun puai dih hnu a thaizing hmanh ah ṭhaṭhi in kan fimtawl kho lo. A ruang cu a caan kan upat lo leng ah Buh ṭhing meh ṭhing a si lo ah eibang thletmi a tam tuk tawn. Um kheng pakaan, keu le ṭhutdan, cabuai khawlh ṭawl i Motor in pek ṭhan ding a tamtuk a um rih tawn.\nPawngkam a thlianghlim tuk.\nA ruang cu a rami paohpaoh nih zei hmunthar hmanh an hlonh ta lo. Kuak an zu lo, Kunya an khai lo. Tissue hnihkhat te zong hnawmbawm te ah an chiah cio dih ko. Kan nih lei ahcun Puai tuah nak a thaizing zoh ah cun hmunthur aa pharh dih tawn caah fim tawl ṭhan a herh.\nRamdang cu an ṭhangcho tuk kan phan kho lai lo ti lo in umtu ning, nun can ziaza le an khuaruah ning a ṭhami paoh cu cawn cio awktlak bak a si tiah ka ruah.\nBiakilh: Hi cabia cu catialtu pumpak hmuhning a si. Catialtu Pu Thla Hre hi Chin ramkulh Sipin zung ah Director rian caan saupi a rak tuanmi a si.\nPrevious Phungluutlo Inn Sak Le Sipin Upadi Umtuning\nNext On marriage equality and the state of Burma’s Union


Ralkap sin i rawl nuar.Nu le pa sin i rawl nuar khi cu nuar hmang pawl nih a nuam tuk, an ti. – Hakha Cherry\nRalkap sin i rawl nuar.Nu le pa sin i rawl nuar khi cu nuar hmang pawl nih a nuam tuk, an ti. An van hnemh hna i, van hnemhnak feeling te khi a nuam an tinak cu si rua.\nRuruhranghrang minung thinlung khom ngeilo ralkap sin rawl nuar teh, zeidah lawh hnga?Tu lio ram chung i “Civil Disobedience” an timi khi “rawl nuar” phun cu si ko cu. “Pa ei cu kan in duh bak lo. Na rawl pekmi ei zong kan duh lo,” ti phun si ko, kan hei ti ko hnga ta.\nRawl nuar pawl cu a hneem te hna hnga maw? Teraap pawl cu mi hnemh an hmang rua loh.A nuar phunphai paoh, na duh le ei, na duh lo le ei hlah. Na ai ah midang kan rolhter lai ti phun an si.\nCucaah thiamnak a ngei tuk leem lo zong Kawlram University kip le department kip ah lutlai ah an rak chiah pet hna. Minung an nawnnok vek salam.An sentari cong hring deldul, a sen hmai-hup meithal sau pipi ai tlaihmi pawl he biaknaklei lutlai pawl sin kip ah an va leen hna.\nMeithal tang ah daihnak an va ser. Khin Nyunt hna nihkhan MBC GC bak a rak leen ti si ko. A sullam cu, “kan bia ngai uh. Buaibainak tuah hlah uh” ti khi si lai dah.\nBible hna an itlaihter thulh ve. Khin Nyunt nih John 3:16 a rak rel ti si. “Halleluijah le Amen!” a rak petu zong cu an rak um thotho.2020 thimnak lio i Rev le vei pawl kha MAH caah thla an cam te kho ngaimi si. Tuyekaung buaih hna dawh an rak pek ko kha mu!\nCuti cun, rilte pehnak caah rawl ei hau. Rawl nuar cu mah sunghnak an ti lai i sau nguh te lai lo. A caan lio, a pawt saling ah tuah ve lo cu, ti bel ah cun, hei tuah ve awk cu si ko hmeteh. Nain, rawl nuar cu mah sunghnak men a si ti an hmuh te lai.\n1990 lio ah NLD nih thimnak result kan cohlanpiak uh tiah an rak ichang peng. Cu an rak ichaan ruangah Kawlram cu teraap kuttang ah chan khat bakte rak luh a si.\n2021 ah Pi Suu nih mipi au uh a ti. Min Ko Naing nih kan au lai, kan khuang lai a ti.\nDr Myo Nyunt pakhat lawng nih au hlah uh, khuang hlah uh, daihnak in a lam kawl kan izuam lai a rak titu si.Pi Suu le Min Ko Naing zong cu an tactic ileet dawh an si. An ileet nain, rawl nuar cu tha an pek thotho.\n“2020 thimnak result an cohlan lo cun si kho lo. Mipi zei an rel lo bia a si” an ti hna. An dik lo si lo. An dik tuk ta. Ralkap nih Phunghram an buar an ti hna. Ralkap nih Pi Suu te lei bia cu an zul hna lai maw? Nemmam.\nThimnak a diklo an ti ruangah uknak la na lakah, 2020 thimnak result cu an cohlang ti lai lo. A dih cang.\nHi zawn i NLD an lung khon peng ahcun, Kawlram mi vialte caah chan khat kan sung rih lai. 1988 liote in Pi Suu nih aa rak ipalh lengmangnak a si.\nMipi nih ralkap uknak taang sau tuk kan um tikah, a fim hnga dingmi, mino vialte kan sung dih. Chan khat lawng si loin, chan hnih chan thum tluk Kawlram cu a tlau lengmang.Tutan zong hi 2020 thimnak result kha cohlang ko uh an ti peng cun, chan khat rau hoi te lai.\nSahrang nih uknak a lak cang hnu cun rul bantuk in fim le zerthiam a herh. Kum 1 a tlin bakah ralkap nih thimnak an tuah nakhnga, NLD an fiim a herh ngai.\nUN le Democracy ram cozah ngan deuh pawl isawm in ralkap nih tu hnu kum 1 chungah thimnak a tuah hrimhrim nak ding lam tu kawl a herh.\nRawl nuar huam nih nuar thluahmah ding. A au huam nih au ding. Nain, nan baa lam.\nSahrang cu Khrihfa nihcun thlacamnak in kan tei khawh ding lawng a taang ko cang.


Bulletin Archives ~ Chin Mission Church\nThawngthanh: November 19 pumh caan hmannak le kan thawng\nby CMC | Nov 17, 2017 | Bulletin | 0 comments\nDear chungkhar hna tuzarh kan caanhmannak le kan thawng tete kan run thanh ṭhan. – Tuzarh cu Women Fellowship kum 12 tlinnak ah Women Fellowship nih caan an kan hmanpiak lai.  – Saya Joshua Mang Neih Cung le Pi Sui Khun Ṭial te sin in Faphir thluachuah...\nThawngthanh: November 12 pumh caanhmannak le kan thawng\nby CMC | Nov 11, 2017 | Bulletin | 0 comments\nDear chungkhar hna, Tu zarh kan caan hmannak ka run in kuat hna. – Tu zarh cu Chin House committee nih caan an kan hmanpiak lai.  – Tu zarh zanriah cu Pu Za Bawi Thawng le Pi Ni Van Sung Lian nih ṭhitum kutsih thlacamnak tlamtlingte an tuah khawh...\nThawngthanh: November 5 kan pumh caanhmannak le kan thawng\nby CMC | Nov 4, 2017 | Bulletin | 0 comments\nDear chung khar hna, tuzarh kan caanhmannak kan run in kuat hna. – Thaizing cu Val Za Bawi Thawng le Leng Ni Van Sung Lian te `hitum kutsih thlacamnak ah CMC chungtel dihlak sawm kan si i telpi khawh cio i zuam ding in kan in sawm hna. Pumh dih ah hmunkhatte in...\nThawngthanh: October 29 pumh caan hmannak le kan thawng\nby CMC | Oct 28, 2017 | Bulletin | 0 comments\nThawngthanh: October 29 pumh caan hmannak le kan thawng Dear chungkhar hna, Dam in nan um ttheo lai tiah ruahchannak ka ngei. Kan hnu zarh kan Kum Thar zong tlamtlingte in kan hman khawh ca ah Pathian cung ah le nan dihlak cung ah kan i lawm hringhran. Kum Thar kong...\nThawngthanh: October 22 Pumh caanhmannak\nby CMC | Oct 20, 2017 | Bulletin |\nDear chungkhar hna, Tuzarh kan pumh caanhmannak ka run in thanh ṭhan hna.  – Tuzarh cu Chin Kum Thar (Tho) a si lai. Lai thuam te he nan rak chuah naklai kan in sawm hna. 2016 Tho lio hmanthlak.  – Chin Kum Thar ah Capar le Biazai ṭial zuamnak thanh a si...\nThawngthanh: October 15 pumh caanhmannak le kan thawng\nby CMC | Oct 14, 2017 | Bulletin |\nDear Chungkhar hna, + Tuzarh kan caanhmannak le kan thawng tete kan run thlah tthan.  + A voi 3nk CMC Campaign cu Oct 3 in 7 tiang Rev. Chan Ling cawnpiaknak in tlamtlingte in kan tuah kho. Amah le a rak kan thlahpiaktu Pathian le Adelaide Chin Christian Church cung...


NLD Ruangah Thlennak Kan hmuh, ‘NLD Lawng nih Kanram Asersiamkhawh lai Nanti Maw? – Hakha Cherry\nTlangcungmi nih kan covo laktthandingin ral kan dohnak hi kum 70 renglo asi cang, Kum 70 renglo ral kan doh ruang ah hin kan thisen tamtuk aluang, kan thisen aluangmi nih hin vawleicung ram tampi le UNO tiang khi, ava tthangh hna, , Cucaah 1995 ah UNO nih Kawlram remdainak aum khawhnak ding ah Tlangcung hriamtlaibu / Kawl ralkap le 1990 thimnak ah teinak ahmuhmi hna phu thum ichawnhnak um seh tiah biachahnak an tuah, Hi biachahnak an tuahmi hi Kawl ralkap nih zulh hna seh tih an duh caah UNO , USA le EU tibantuk nih phihnak sanctions phun phun in an tuah.\nHi phihnak pawl ruang ah hin Kawl ralkap pawl an hmailei lam apit ter caah, Democracy innka fa te an hun onnak a ruang ngan ngaimi cu asi , RFA nih Turah SweMain interview an tuahnak ah achimmi cu; ram dang phihnak atam tuk caah hmai kal awk attha tilo, ;cucaah democracy innka kan onnak hi asi tiah fiang tein achim,U Thein sein Cozah akai leh cangka in a aupi hmasa mi cu; reform tuah hi asi, Reform tuah a aupinak aruang cu; 1995 UNO biachahnak kha ka zulh lo asi ahcun ramdang phihnak sanctions in ka luat khawh lailo ti ruang ah le kan democracy hi vawleipi nih akan pompiak lailoh, ‘ti aphang ruang ah asi, Hi hna ruang ahhin UTheinsein Cozah akai leh cangka in Tlangcung hriamtlaibu hna ramkhel kong cabuai cungah kan ichawnh lai ahun kan ti colhnak kha asi,\nU Theinsein nih reform akalpi tikah, NLD le 1990 thimnak ah teinak ahmuhmi hna kha achawnh duh loh, Tlangcung hriamtlai lawng achawnh hna , H iruang ahhin Daw Suu alung afak, Cucaah tlangcung hriamtlaibu hna kha NCA min thut rih hla uh, ‘keimah Cozah ka ser hi rak ka hngak rih uh, tiah voi tam ngai ahun chimnak kha asi, Daw Suu nih Cozah ka ser rak ka hngak rih uh, ‘min thut rih hla uh, ‘tiah a aumi kha, U theinsein nih achawnh duhlo mi cungah alungtlinlonak alanghter mi zong asi i, ‘ khatlei ah keimah nih reform ka tuah lai i, cu lam cu kan zulh hna lai a tiduhnak zong khi asi, Atawinak cun USDP reform policy hi ka pom loh, keimah reform policy in kan kal lai ati duhnak khi asi, Hi ruang ahhin NCA min thut bu nih U Theinsein he min kan thut mi pawl hi Daw Suu nih aduh lomi aum ahcun fawi tein tuah kho seh ti an duh caah, remh fawi chap fawi le hlonh fawi in an tuahnak kha asi.\nNLD Cozah akai tikah reform policy asiloah NCA lampi hi kau deuhin akalpi khawh maw? kan ti ahcun zei nemnam, ‘NCA lampi tu abit ter deuh lehlam, Tlangcung miphun hna nih kan i ruah chanmi cu NLD Cozah akai ahcun kan covo va lak dingah kan zawh cuahmah mi lampi hi USDP lio ah ‘meng’ 10 kan kal ahcun NLD chan ahcun ‘meng’ 50 tal cu kan kal khawh deuh lai tiah ruahchannak kan rak neih, Asinain NLD nih Cozah ahun ser taktak tikah Tlangcungmi kan iruahcha nnak hi alet taling in ahung chuak, Kan lam akau deuh lai i, meng tamdeuh kan kal khawh men lai kan timi kha kan lamtu abi deuh pinah meng tlomdeuh kan kal naktu ah ahung cang.\nZei a va si zongah kan ram democracy innka aa onmi hi, tlangcungmi kan thisen le kan thlati hi ahrampibik asi, Tlangcungmi kan thisen nihhin vawleicung rampi hna le UNO tiangin innka avakingh hna i ava tthangh hna, Cucaah UNO le vawleicung rampi hna nih Kawlram buainak hi,democracy buainak lawng asiloh,’ tlangcungmi buainak hi ahrampi deuh asi, ‘cucaah tlangcungmi he dainak ser uh tiah UNO tiang nih biachahnak an hun tuahnak khi asi, Tlangcungmi kan thisen nihhin Kawl ralkap pawl an lam apit ter, Hi an lam apit mi aa onnak caah thlennak an tuah i, tlang cungmi an hun ka chawnhnak hi asi, Tlangcungmi he kan ichawnhmi nih hin kan covo laktthannak le 2008 phunghram remhnak lampi ahun phah i, ‘cucu atulio kan zulh cuahmah mi NCA lam hi asi,\nAtulio kan zulh cuahmah mi NCA lampi hi kan covo laktthannak caah le 2008 phunghram remhnak caah ruahchannak nganbik kan neihmi asi, Ka langhter duhmi cu; hi NCA lampi hi ahodah asial? aho ruang ahdah achuak? kan ti ahcun tlangcungmi kan thisen ruangah achuakmi asi, A ngaite kan ti ahcun Kawlram thlennak caah ahhin NLD nih lampi dang asial khawhlo caah tlangcung mi nih kan sialmi NCA lampi ahun zulh ve nak hi asi, Fiang deuhin kan chim ahcun NLD nih thlennak kan tuah lai an timi khi, anmah sialmi lam in siloin, tlangcungmi kan sialmi lamtu arak kan hrawmmi an si.\nA ngaite kan ti ahcun Kawlram democracy innka aa onnak le 2008 constitution remhkhawhnak caah ruahchannak nganbik kan neihmi NCA lampi hna hi, NLD ruangah kan hmuhmi asiloah achuakmi asi nemnam loh, Tlangcungmi kan thisen ruangah kan hmuhmi le achuakmitu asi, NLD ruangah thlennak kan hmuh, NLD lawngnih 2008 constitution aremh khawh lai nan ti ahcun, kan mah nih kan sakmi Inn kha kanmah nih kanhrawh /ttheh tthan bantuk asi, Kanmah nih tikhur kan cawhmi kha kan mah nih kan chilh tthanni bantuk zong asi,\nKawl ralkap nihhin democracy le federal tii luang khawh hla seh tiah vampang an kham, ‘Cu vampang cu Tlangcungmi thisen le democracy aduhmi Kawl thisen nih pemh lakin apah Vam pang pemh lakin apahmi thisen tam deuh hi tlangcungmi thisen asi, Kawlram thlennak ahhin NLD thisen hi thol 5 si sehlaw Tlangcungmi kan thisen hi thol 70 asi hnga, Mah miphun thisen hmanh upat loin miphundang thisen va upapat tlukin miphun le ram sersiamnak ah ttih anungmi aum tiloh.Credit-Van Neih Thang\nSalai Isaac Khen cu a zir ngai


Kaladan Hlei Donh 68% Aa Lim; Thir Mei Kanghmi Hnon In A Thar An Hman Lai - THE CHINLAND POST\nKaladan Hlei Donh 68% Aa Lim; Thir Mei Kanghmi Hnon In A Thar An Hman Lai\nSalai Elvis| 2019 June 3| Chin ramkulh, India-Myanmar pehtlaihnak a si mi Paletwa Kaladan hlei pi cu a tuni tiang ah zatuak 68% rian aa lim cang i mei nih a kangh mi thir pawl cu hman lo in a thar chuah chom in kan hman lai tiah Sipin vuanci U Soe Htet nih a chim.\nHlei donhnak thir pawl cu mei nih a kangh caah thir a ser tu Company le Japan fimthiam hna nih a hmun ah ra in zohfelnak an ngeih hnu ah tamtuk a kangh pin ah suimilam 8 chung mei nih a kangh caah hman khawh a si ti lo ti a si. Cucaah a tu thir pawl hi hman lo in a thar chuah chom in hman ding timhtuahnak ngeih a si” tiah Mynamaalinn he biaruahnak ah Sipin vuanci U Soe Htet nih a chim hi a si.\nHlei donhnak riantuanmi cu thla hnih tluk riantuan lo in an i din. Liamhrulhnak a um hnu lawngah rian pehzulh in tuan khawh ding a si lai caah riantuan an hnu deuh kho rih tiah theih a si.\n“Mah hlei donh mi cu a ralaimi 2020 February 20 Chin Miphun Ni ah hunnak tuah khawh dingin timhlamh a si bantuk in tuanvo latu le riantuantu hna zong an i zuam cuahmah lio pi a si ko. Hi hlei cu khua le ram thanchonak ding caah donhmi a si bantuk in kamkhat lei ah buaibainak a um caah a si. Riantuan kan nuar in kan rauh ti lo nakding ah mizapi le tuanvo ngeitu hna i bawmh kan herh” tiah a chim.\nKaladan hlei donhnak ding caah thilri a phurtu tilawng cu a luancia March 16 ni ah AA hriamtlai phu nih an rak kah caah thir Ton 300 tluk mei nih a rak kangh tiah theih a si.\nPrevious Salen Khua Solar Mei Caah Tangka Thawhtermi Atu Tiang Mei An Hmu Rih Lo\nNext Chin History Museum An Sak Cuahmah


Coffee Tamtuk A Din Ruangah Zawtnak Thalo Nih A Tlunhmi Tiluk Nu – Lai Holh News\nCoffee Tamtuk A Din Ruangah Zawtnak Thalo Nih A Tlunhmi Tiluk Nu\nBy ronaldaung on March 14, 2019\nCoffee a duhtuk mi hna caah i ralrin awk le coffee tamtuk din hi a ttha lo ti theihternak ah ka rak ttial.\nCoffee hi cu minung kan caah a tthatnak zong a tampi asinain khat leiah a chiatnak zong a rak um ve. Hi tiluk nu zonghi tamdeuh a din caah zawtnak ttha lo nih a tlunh. Hi bantuk thil a cannak hi China ram i nichuah lei ah asi.\nMah nu hi kum(30) asi i nikhat ah hin coffee hrai(10) lengmang a din. Hiti a dinnak hi kum (7) chung asi cang. Cu tikah a ruh cu a mah kum nakin a tam deuh cang. A ruh pawlcu kum(60) asi cangmi tar ruh bantuk asi i a rak i hrawk dih.\nA mahnu a min ahhin Han Xiao ti asi i Hubei state ah a ummi asi. Wuhan ah zung wontthan (ဝန္ထနမ္း) pakhat asi fawn. Zarh tamnawn a zaw, a khuh lengmang, cu tikah voukhat cu a khuh tuk i a thaizing Wuhan siizung i ai piah tik ahcun X ray an thlak i a zawtnak cu an hmuh. A ruh hi kum 60 asi cangmi tar ruh bantuk asi pinah osteoporosis timi ruhpuah zawtnak timi kha a rak nei ko. A ruang cu coffee tamtuk lengmang a rak din caah khan asi.\nCoffee a duhmi a dinzia thiam hna usih. Zeithil poh hi luan lak in kan tuah, kan eidin asiahcun kan ngandamnak caah ttihnung lawngte an si ko.\nZaan Ih Lai Lu Ttawl Hi A Ttha TaktakMaw????\nCancer A Zawmi Hna Caah Thazaang Peknak Bia A Rak Chim Tu Hlasak Thiam Mee Mee Khel\nDawr Ah An Zuarmi Thittum Sii Phun (3) Hna Cu Cancer Zawtnak A Chuahter Khawh Tiah Ministry Of Health Nih A Langhter\nNau Pawi Lioah Thahri Pawl An Cah Nak Hnga Lo Zeitindah Kan I Khamh Lai


Malaysia Prime Minister Hlun Nupi Rosmah Mansor An Tlaih – THE CHINLAND POST\nMalaysia Prime Minister Hlun Nupi Rosmah Mansor An Tlaih\nCity Hunter| 2018 Tho 4| Malaysia prime minister hlun Najib Razak nupi Rosmah Mansor cu Malaysia ziknawh eihmuarnak dohtu commission phu (Malaysian Anti-Corruption Commission-MACC) nih an tlaih tiah amah Judge hna nih CNA media sin ah October 3 ah an chim.\nPrime Minister hlun Najib nupi Mansor cu MACC zungpi ah an tlaih i acozah ngeihmi 1Malaysia Development Berhad (1MDB) chawva ningcanglo hmannak he pehtlai in chekhlatnak a tong. A luancia September 26 zong ah ziknawh eihmuarnak dohtu phu chekhlattu hna nih Mansor biachimmi cu suimilam 13 chung record an laak. 1MDB chawva buainak he pehtlai in biahalmi a lehnak hna a si.\nMansor pasal Najib le a hawikom hna cu May thla chung ah tuahmi thimnak ah khuaruahhar in an sungh caah nawlngeihnak vialte an thlah dih.\nMalaysia Prime Minister a hung si thanmi Mahathir Bin Mohamad nih 1MDB in a tlaumi chawva hna cu hmuh than ding in aa zuam i sualnak a ngeitu paoh upadi ning in dantat an si lai tiah a chim.\nPrime Minister hlun Najib cu atu tiang chawva le nawlngeihnak ningcanglo hmannak ahmuh he a zapi sualpuhnak phun 32 a tuar cuahmah lio a si.\nPrime Minister Mahathir Bin Mohamad hruaimi Malaysia cozah thar nih 1MDB in a tlaumi American dollar billion ringlo chawva hna cu hmuh than ding in an i zuam caah Najib le a nupi Mansor zong atu bantuk in tlaih in chekhlatnak an tuah hna hi a si.\nNajib nupi kum 66 a simi Mansor hi manfak kutken bek, lungvar mansung hna he dawr kal le thil cawk a huam ngaimi a si tiah a min a thang ngaingai.\nPrevious Maesai Lungkua Ah Aa Taapmi Thai Ngakchia 13 Olympic Puai Zawh Ah An I Thawh\nNext South Korea President Hlun Lee Myung-bak Eihmuarnak Case In Thongdan Kum 15 An Pek


Free Style Phun In Aa Dawh Khun Vemi Model Moe Myit Thazin – Lai Holh News\nBy ronaldaung on August 24, 2019\nModel Moe Myint Thazin zonghi a muisam dawhnak in le a taksa tthatnak in mipi duhnak le thazaang peknak a hmu tu a si ve. A caancaan ahcun a sexy khunnak hmanthlak pawl hna zong mipi sinah a rak phozaar ve tikah social lei zongah hmunhma a la taktakmi a si ve.\nArt leiah pehtlai tein rian a ttuan ve i hlawhtlinnak zong biatak tein a hmu i, mipi hna zongnih thazaang an pek chin lengmang ve. A fashion design pawl hna zonghi nikhat hnu nikhat in an i dawh chin lengmang tikah a fans pawl hna cu a cuai ter lengmang ve ko hna.\nMay Myint Mo zongnih hin a social facebook hmangin aa dawhnak le a pungsan tthatnak hna hi a rak langhter ve tawn. A tutan zong free tein a umnak hmanthlak dawh pawl hna cu mipi sinah a rak phozaar tthan.\nSource: May Myint Mo


CDM le sandah piah cu nulepa hmai rawl ei nuar he ka lawhter – TIMES OF CHIN NEWS\nCDM le sandah piah cu nulepa hmai rawl ei nuar he ka lawhter\nMin Aung Hlaing zong nuar phun khat(CDM le sandahpiah) in kan doh ve i kanmah lila a kan thah, a kan tuk a kan velh i atu cu a nuar ngam ti lomi an tam cang. Hiti ning cun nuar lawng a za ti rua lo, teinak ding ah cun lam dang kawl hrimhrim a hau. Credit: Salai Lunghtli Tum\nRelchap >>>> Ram,Miphun,pumpak le midang caah RungRul(ViRus)\nVirus rungrul timi cu a fate a si I lenglei in hmuh khawh a si lo caah microscopy lawngin hmuh khawh a si I,a nungmi a si ve. (viru is too small to be seen by light microscopy!and is able to multiply only within the living cells of a host.\nCU virus riantuan ning cu a tanglei bantuk a si: minung pum chungah virus a um tikah sii/ai in thlop lo ahcun a zual deuhdeuh I,a donghnak ah damkhawh ti lo zawtnak le thihnak a chuahpi. Ziaza le thinlung,ruahnak,lungput ah virus a lut ahcun cu virus cu thianh a herh,thianh lo ahcun damkhawh ti lomi buaihnak,hnahnawhnak, remh lonak a chuahter tu a si.ziaza I virus pawl cu lihchim I thil ti kho ngaingai ah aa ruat mi pawl,ka palh ,ka chambau ti duh lo mi pawl,miding/fel ngaingai ah aa ruat mi pawl,tha lonak in midang teihnak kawl a duhmi pawl,ruahnak thalo in midang hmuhnak ,thluak in chukcho ah merh lengmang duhnak zertiamnak in chukcho merh duhnak lungput te Hna khi an si, hi vialte hi ziaza virus pawl cu an si.\nAnTam kan cin I, rungrul nih a ei ahcun a tthang kho lo I,ei a chuak kho lo,a donghnak ah a thih,a thi lonak dingah (virus ) rungrul kha ti kan toih I,virus sii kan kah,kan thlop tikah aa tthang I ei a chuak. Pumpak personal I remh lo ruangah khua/ram/miphun min hmang te Hna khi hmuh khawh lomi virus a si,ningzak ngaingai a si..Ram dam lo le nganfah a tuar tuk caah a si.\nKhi bantuk sal lungput Hna zong khi thianh a herh khua le ram miphun caah virus a si,ram miphun virus rungrul a si.khi virus pawl nih a phunphun buaihnak , hnahnawh nak remh lonak a chuahter tu an si. Ram le Miphun caah virus cu cunglei Hruaihtu pawl nih lihbia/chim tha lonak a tuah I,an tuahmi theih ko buin doh loin ttanh/dirhpi peng i,a tang ummi zong nih theih ko buin bawmh pengnak le tha lonak lei, lihchimthiam lei ah I bawm peng khi ram damkhawh ti lomi zawtnak rungrul le thangcho lonak le rawhralnak hrampi a si,a donghnak ah ram a dam kho lo,a Tthangcho kho lo nganfahnak a chuahpi. By Anna Suihleisung Zaathang


Chin Pasal Tha Pu Vum Tu Maung Khua Ah Ralhrang Pawl Umhmun Khuar In An Lor — Chin Miphun Tlangau\nPu Vum Tu Maung khua Vum Tu ah SAC ralkap an lor, inn chung thilri hrawh.August 22 le 23 hrawng Mindat Peng Vum Tu khua ah AAC ralkap pawl umhmunkhuar in an lor, innchung thilri an hrawh dih tiah kan theih.Vum Tu khua cu SAC phu chungtel a si mi U Maung Ha (Mang Ha) hi hringtu a pa, Chin Miphun hruaitu hmasa Pu Vum Tu Maung chuahsemnak khua a si.\nKhuami innka tawh an bauh i thilri an hrawh pin ah Circuit Hospital (Taihne Sii-inn) riantuantu hna umnak zong an hrawh dih.Mindat Peng khuate kip ah hin SAC ralkap nih khua khat hnu khua khat, inn khat hnu inn khat lut in umhmun an khuar i thilri an hrawh, thil mansung an fir i innzuat satil vok le ar an thah i an ei hna tiah theih a si.\nThawngpang dang: Kan hmunhma ah a ra mi SAC ralkap 10 renglo bomb in kan thah hna tiah KNDO nih chim. August 24, KNU Brigade No.2 ah a rak ra mi SAC ralkap pawl cu Htantabin peng ah KNDO battalion 4 nih bomb in an phomh hna i minung 10 renglo an thi tiah KNDO nih an thanh.\n“Nihin zinglei 6:00 khan kan i kap. Khatlei pawl raak thawng le aihram thawng zong kan hei theih ko. A thi mi zat fiang in kan thei kho rih lo nain a tlawm bik 10 cu an thi. Atu hi SAC ralkap thazaang an chap i kahdohnak a fak chinchin lai tinak a si ko,” tiah KNDO Battalion 4 in Bogyi SawTa Bu Mu nih a chim, tiah Khit Thit Media nih a langhter.


Pu Kua Uk Lian: Social Media Hi Remnak Le Dawtnak Ca A Si. Doh Le Ral Sernak Si Lo – Chin World News Evening\nPu Kua Uk Lian: Social Media Hi Remnak Le Dawtnak Ca A Si. Doh Le Ral Sernak Si Lo\nSeptember 14, 2020 September 14, 2020 Salai Van Theihtlei\nSocial media hi mipi dawtnak le remnak ca asi. Doh le ral sernak a si lo. Chinmi nu/pa hawidawt hna. Kan media hi pakhat le pakhat dawtnak, remnak le lungrual nak karhtertu bia tamdeuh in ttial uhsih ti hi upa te chim ton mi cu a si. Sihmanhsehlaw a cheu mi tlawmte kan unau hna nih biattha le tthancho nak ca ttial duh lo in midoh nak le remlo nak ca tu ngolhngal lo in ttial aduh mi zong an um ve hawi.\nAn biahla hi chungkhar ah sang le khua ti bantuk ah chim le ceihtti in a dih ko ding bia pawl zong mipi hmuh ah biafak in an chuah pi. Cu nih zei biachah nak hmanh tuah a si lo ti zong an theih ko. Mipi hnahnawh pek men khi a si ko. Cu zia cu kan Chinmi caah vanchiat nak a si kanti lai maw? Zei kan ti lai dik ka ruat leng mang ve ko. Cun cozah lei biaceih bawi le a dotdot ttuanvo ngeitu an um ko i cu hna sin phanh pi in midang hnahnawh le buainak peklo te in bia dih ternak ding office zong a um ko.\nCuban tuk in tuah nak lam a um ko na in Chin mipi nih theihtlak le rel tlak a si lem lo mi, theihter zong ah sullam a um lem lo mi, mino tthanthar hna caah tthancho nak zong a pe lemlo mi, mipi caah dawt nak le rem nak hrawktu men a si mi, ca le bia kan thlah lengmang mi hi sullam a ngei lo. Mipi zeirel lo zong a si. Mah mithmai le hmurka langh lo in le ceih pi lo in a si caah a thiang hlim lo mi zia le za bantuk a si. Chinmi hi cu miphun chia kan si hraw lo. Lainawn thahsual nak hmanh ah hmaitonh biaruah te in aa ngaithiam khomi miphun ttha kan si. Hmaitonh biaruah nak in zeibantuk buainak a si zong ah a daihter tontu Chinmi phun kan si.\nCu bantuk in Chin miphun kan nunning a um mi zong zeirel lem lo in Hmongtlang khua mi Pu Tinza Lian nih keimah ( Khuauk Lian) he pehtlai in a duh poh in ca a ttial men ko. Pu TZL hi aa daw mi kan si ko. Kan ni ral ka theibal lo. Phone or pakhat khat in ka hal seh law.. fawi te in aa fiang lai i a va dih ko ding khi a si. Fak sak ding a um lo. Ca in ttial a si tik ah cun aa do ngai le aa rem lo ngai mi khi a lawhter cang. Cu caah hi ca ttial nih thiltha lo tampi karhter nak men a si. Social media hi buainak aphi a umnak hmun a si lo.\nA sina in abia pakhat ah cun Pu Tinza Lian cung ah lawmh nak ka ngei. Bawipa nih thluachuah pe ko seh ka ti. Chin miphun caah nunnak thap in kum 30 lengtiang rianttuan tu CNF upa ka si a langhter. Kalawm ee! Chinmi caah CNF nih rianttha tampi a tuah. Caan a phanh tik ah kan chim len te lai. Atu pakhat te hei peh ning law.. 1999 April 10, ah CNF upa te nih Chin miphun zong ramrum ramttha lei ah UN hmangin kanphanh khawh nak ding Refugee (UNHCR) program in rianttuan siseh tiah kan ti mi cu Bawipa nih thlua a chuah i Chinmi (60000) leng cu ramttha a kan phanhter.\nCu nih cun nihin ni ah Chungkhar kan eidin, kan inn lo, kanthil puan le thilri phuntling, motor ee, cycle ee, adangdang ee tiah kan Chinram te ah a ttha bikbik aphun antling ve cang. Miphun dang mit kan zoh ti lo i, anvan zong kan hai ti hna lo. Hmong tlang khuami tampi zong cu ah cun an kal taktak ve. Bawipa thawng a si. Kan um pi peng ko seh tiah kan thlacam a si. Kan ni lawmh nak chim cawk lo a si ko! Hi thil vialte hi miphun dawtu CNF rianttuan nak cu a hrampi a si ko tiah Chin mipi vialte nih theih dih a si.\nKan hnulei kum (20) le a tu lio Chin miphun kan dirhmun cu khuapi ah khuate ah van le vulei in aa thlau cang. Lamkip in innka aa hong cang. Bawipa nih kan hruai chin lengmang ko seh. Keimah santlai lo te zong hi Chin miphun tuanbia(history) a thlengtu rianttuan nak ah a hramthawk te in nihin ni tiang tel kho ve ka simi hi zei vialte nak in ka lunghmuih bik ve. Hihi..ka lawmh nak sangbik cu a si ko.\nCu caah kan social media hi thil ttha le biattha lei in hmang hna uhsih ti ka duh ko. Hi ti ning cun lungrual le tthancho si lo in ral sernak le dohnak men caah kan media hi a si sual lai. Tuah ser nak ttha vialte zong attha lo mi a lawhter dih sual lai. Cucu Chin mi hruaitu kan nupa le nih ruah nak le lungthin nan kan cheuh le nan kan cawnpiak a hau ko tiah ka ruah ve. Note- thaizing lei ah ka peh tthan te lai. Kalawm e. Credit: Khua Uk Lian\nVideo: Hakha In Hmun Hrawhnak Kongah Biachattu Hna Kha NLD Hruaitu Si Loin Pastor An Si: Rev. Hoi Cung Tum\nA Fiangput Ko Hih. NLD Le CNLD Ai Dannak


Thawngthar: President Trump nih Biden sinah thil pakhat te tuah ding in a hal, Biden nih a tuah kho lo ahcun a sungh – TIMES OF CHIN NEWS\nPresident Trump nih Biden le a party Demon pawl nih Trump halmi Tette an hmuhsak khawh lawngah biden cu president thutden ah thut khawh i riantuan khawh si lai.\nPresident trump nih a timi cu Biden nih 80 millions hi votes dik a siko lih aitel lo tiah aa ka hmuhsak khawh cun ka kianh lai a ti. A sullam cu hmuhsak khawhlo le kianhlo tinak si, hihi Trump Twitter ah hmuhmi bia a si. Catialtu: Stonnybawi\nPfizer sii company nih an chuahmi, Coronavirus khamhnak sii cu United Airline nih US ram pumpi phawtzawmh ding in an i thawh cang. FDA nih hman dingah a cohlan le cangka suimilam 24 chungah a herh biknak tiah ruahmi hmunhma, sizung le tar zohkhenhnak hmun poah cu phakpi colh kan i zuam lai an ti. Phawtzamhnak rian hma a kal khawhnak dingah President Donald Trump nih a hlankan in federal guard pawl rian a phawt cang hna.\nCacawn nihnih ni khi PFizer nih FDA sin ah emergency caah hman ding in an halmi a si. FDA in a rannak in hman dingah a cohlan lai tiah zumh a si. Pfizer nih an serchuahmi vaccine cu zawrnak rungrul 95% a khamh khawh caah aho poah an i lawm cio. Hmaikum April thla ahcun US citizen vialte phawh dih an si lai tiah Dr.Fauci nih a chim.


NUG Cozah Nih Kawlram Mipi Caah Ral Thawh Hrimhrim Kan Hau Cang Tiah Thanhnak A Tuah Cang — Chin Miphun Tlangau\nRammi venhim nakding ah raltuk hrimhrim kan hau i anicaan fianrial a si te lai: NUG Acting President.August 17, Rammi nunnak le innlo vialte venhim nakding ah raltuk lo awk thalo kan si i anicaan tu cu fiangfai deuh in thanh a si te lai, tiah NUG Cozah caankarlak President Duwa Lashi La nih August 17, NUG caanhmaan meeting ah a chim.\n“Nifatin in rammi thahnawn an si peng mi hi NUG Cozah nih kan zohsawh lo. Kan tuk (doh) ve hrimhrim hna lai. Atu hi tuanvo ngeitu hna nih dinlo in an tawlrel cuahmah. Cucu Cabinet (Cozah lutlai) sin ah an chuahpi than lai i anicaan fianh a si te lai,” tiah Acting President nih a chim.


US RALBAWI NIH KAWLRALKAP KONG A CHIMMI, AN LUNGDONG TUK CANG – The Chinlung Post\nUS RALBAWI NIH KAWLRALKAP KONG A CHIMMI, AN LUNGDONG TUK CANG\nMay 7, 2021 admin Local News 0\nMoral of terrorists Burma army; Tukar hrawng hi US ralkap I special force I ralbawi pakhat he kan ichawn lengmang. Burma ram politics lei thil sining le ralkap cawlcangh ning kong kan iruah tawn. Zei ca tiah amah kha US cozah nih Burma ram tulio thil sining hi ngiat thlai ding le cozah sin ah thil sining report pek ding ah an fial mi asi caah asi.\nBia tampi kan iruah mi ah tulio kawl ralkap kong achim mi pakhat;Burma ralkap hi thinlung “Moral” lei in a niam bik an phak lio can asi. Raltuk an thiam lo nih dangkhat, raltuk duhnak thinlung an neih lo mi dangkhat ai phua. Atu lio KIA le KNLA nih an va nam mi camp poh fawite in an lak khawh dih mi nih hin thil sining tampi a langhter.\nRalkap timi cu an hruaitu cung ah bochannak le zumhnak a um tilo hnu ah cun thinlung a zor “moral” atla I a rawk mi ralkap ah ai chuah tawn. Mah cu lam cu kawl ralkap hi a neih cuahmah mi an lo a ti. Credit: Salai Bawi Lian Mang.\nPu Ngun Hup te Tangka Ting 10 MMK le Thilri Dangdang SAC Ralkap nih an Lakpiak Hna. Nihin chun Hakhathar ah SAC ralkap nih luh hnawhnak an tuah lio ah Pu Ngun Hup te chungkhar tangka ting 10 MMK le thilri dangdang an lakpiak hna, tiah kan theih.Pu Ngun Hup te inn an bauh i tangka ting 10 MMK, an fapa nupi tthit lio i laksawng thilri bizu khat, Laithil an fimnak thirkuang kuang 2 le 125 Motorcycle pakhat an lakpiak hna.\nCun, inn dang an bauhmi zong a um rih i, thilri pawl an i kalpi, tiah khuami pakhat nih a chim. Nihin chun Hakhathar an luh hnawh lio ah Hniarlawnthar Gospel Khrihfabu pastor saya Sang Awi telh in pa pasarih an tlaih hna, tiah thawng kan theih. Credit: The Chin Journal.\nRALHRANG NIH HAKHA AN TLEIH MI HNA CHUNGIN MINUNG 10 AN THLAH HNA\nKAN TEI HRIMHRIM LAI AN TI CANG, FIANGTEIN AN LANGHTER DIH


Vawlei cung ah ro a ling bik, a ngan bik le a hlawk bik ram zuarnak – Hakha Cherry\nAD1803 December ni(20) ah France ram a simi Louisiana cu US cozah sin ah phunning tein hlannak cu US khua New Orland ah hlunghlai tak in an tuah.\nMeng (miles) singriat leng (828000) a kaumi Louisiana ram cu cu lio France siangpahrang Napoleon nih US president Thomas Jefferson sin ah US tangka nuai (15) in a rak zuar. Tuchan US dollar manning in tuak ah cun kha lio a rak cawkmi cu mengkhat ah fangkhat tling lo mi tangka per (50) perkhat – cents tluk man deng in US nih a rak ngah khawh cu a si .\nLouisiana leikulh cu kehlei ah Rockey tlang, orlei ah Mississippi tiva, chaklei ah Canada ram le thlanglei ah Mexico riliralkulh tiang a va kaumi a si. Mah ramkaupi cu tulio US ram tlangkulh (15) hrawng ah an ithen i zalennak an hmuh hnu US rampi cu a let lethnih in a ngan chinchin cang. Cu an rak zuar lio cun Louisiana ram kaupi hin kokek ram ngeitu tak a si lo mi milu thong (60,000) te lawng an rak um rih.\nKum zaabu (17) thawkka hrawng in France pawl nih Mississippi tiva hrawn hrawng ah ram kauh an rak thawk. Louisiana timi min kong ah France paraltha le ram kawltu Robert Cavelion De La Salle nih 1682 ah Kanu lawng in a rak tum i a hmuhmi cu a si. Cu hnu an ram France siangpahrang le ramngeitu Loui(14) sin ah a rak pek caah Louisiana tin kawhauh thawk a si. Kum zaabu (18) a lai hrawng cun tu US rampi tam deuh cu France pawl kuttang ah a rak um.\n1762 i kokek ram ngeitu Red indian pawl he kahdohnak a dih hnu ah Louisiana cu France nih Spain kut ah a rak hlan balmi a si. Cu lio ah cun US pawl hi US ram i chaklei in orlei hrawng tiva hrawn hrawnghrang ah khua an rak sa cang i anmah caah zaalong tein tiva chung ah chawhlehnak nawl a hau i rili lei tiang zaalong tein chuah khawhnak nawl an herh kha US mizaapi nih cun an ifiang cang.\nSpain nih a rak pen lio hna hi Mississippi tiva cung zaalong tein chawh khawhnak nawl le New Orland rili thiltumhnak cun zaalong tein ichawhnak nawl an pek ko hna. Napoleon nih Spain pawl a vun nam khawh deuh than cang hna ruang ah 1802 ah Spain nih Louisiana cu France kut ah an hlan than hoi hna. Mississippi tiva hrawn hrawng ah an lal hnu France cu Europe lei ah a buai deuh rih i US lei a rak nawr tuk rih loin caan khatkhat cun New Orland thiltumhnak le tonhmun kan hmang kho ti lai lo timi le US chaklei in orlei ah a ummi kan caah Rili lei ah zaalong tein kan chuak kho te lai lo timi cu US president Thomas Jefferson nih cun a rak hmuh cia khawh i a rak tuak khawh dih cia cang.\nCucu kong ceih ding cun France ram lei ramleng vuankyi a si mi Living Stone cu 1803 ah France ram ah a va tlah. New Orland thilthumhnak le tonhmun lawng si loin a si khawh cun Mississippi tiva chaklei hrawn tiang US tangka nuai (10) in cawk ding ah an va kal cu a si. Ram cawkzuarnak a tluang i an hlawhtlinnak ding caah amah i a hnuzul James Monroe a hnu ah President a si mi zong a tlah chih.\nFrance pawl he an iruah tik cun an ruah bal lo ning p’in tangka nuai (5) (a dihlak nuai (15) nan kan chap khawh cun New Orland le Mississippi tiva hrawn tiang lawng si loin Louisiana ram dihlak in kan in pek dih hna lai an rak ti hna. Cu tik ah an ilauter nain an thinlung chung in cun an ilawm tuk cang saveh kah pah in nengpi a tlimi khi a va hliam chap bantuk khi a si ko cang.\nMah cucu Jefferson sin ah thawng thanh than ding a si nain caan zong a um ti lo( kha lio ah thirhri tuknak a chuak rih lo) .Cu hlei ah mi va tlah hna sehlaw an sin a rak phak than hlan ah Napoleon a lung aa thlen than sual i an biakam a let than cun loh bak a si ko lai timi kha a kal mi hna nih cun an tuaktan khawh ve colh. Cu caah anmah nawl bak in cawkzuarnak cu minsen an thuh i an cawk diam ko.\nLouisiana France nih a rak zuarnak a ruang cu 1802 in America lei a ram le a dangdang lam hlapi i a ummi a ram pawl cu a ngeih ve deuh hna i biatak in umpi hna. Napoleon nih a hnuzul ralbawi zik) pakhat cu Heti i buainak a tuahtu pawl hriamtlai pawl cu a va dohter hna nain an hlawh a cham i an kir than. Cu caah a hlat i a ummi Colony pawl pen peng khawh ding ah cun harsatnak tampi a um cang tin Napoleon nih a hun ifiang.\nEurope kulh chung hel in a dohnak ah hriamhrei man budget a kai chin i rampi budget a hung rocar i a vun zawr chinchin cang. Cu an ram a harsa taktak lio le a kapkap in an zawrchuk lio cun a raltak a simi le a innpa a simi England cu doh a hau hoi rih caah ral hriamhrei le minung thazaang thawnder ding caah tangka tam taktak a herh lio pi cu a si.Mah khakha US president Thomas Jefferson nih an rak hmuh cia khawh i a rak tuaktan khawh cia fawn.\nMah Louisiana ram kaupi an cawk hnu cun Hlutdaw milai tampi nih US phung he aa kalh tin an hna an tlakpi loin nain Thomas Jefferson nih a nawl ngeihnak hmang in phunning he aa rem ding le hnatlakpi khawh ding in a rak tuah khawh. Louisiana ram man hi a fawite mi a lo ko nain US ram ca cun cu lio cun biatak harsa ngai in an rak tuan hnu ceo ah a chuak khawh fang te a si. Europe bank kip ah an iherkual i tangka an cawi i an cham, cun cu an cawk hnu in kum(20) tiang an cham hnu lawng ah a dih.Thomas Jefferson a tuan chung ah US ram caah ro pakhat a vuih ta hna i tuanbia ah a tang beh\nCu bantuk cun khua thukpi in a ruat kho mi le a tuaktan thiam mi hruaitu nih cun zei te hmanh si rih hlah hmanh sehlaw a hnu techinfapar chan ah a sunglawi bik le man a ngei te lai timi an tuak khawh cia i micheu tu nih cun chikhat an harsatnak ruang ah a man a sung te hna ding tiang zong kha ruah phaan loin an rak zuar diam ve ko.\nBetchap: Alaska le Hawaii zong khi US ram a rak si rua lo a hlan cun. By- Kyaw Min Aung lehmi a si.Laaknak Ceuhmun Thang FB\nBiaknak le ramkong cawh ruang ah


2020 Thimnak Ah NLD Nih Teinak An Hmu Lai Maw! A Fiang Bak Ko Cang Hih – Chin 11 News\n2020 Thimnak Ah NLD Nih Teinak An Hmu Lai Maw! A Fiang Bak Ko Cang Hih\n2020 Thimnak Ah NLD Nih Teinak An Hmu Lai Maw!\nCNLD party hruaitu Pu Ngaisak nih Chin state hluttaw kozale hmun 24 ah 6 hi ralkap ta a si i a tangmi 18 dihlak CNLD nih teinak a hmuh ahcun NLD center lei in chief minister thimnak a um ti lai lo. Chin party chungin Chief Minister zong thim a si lai caah Chin State ah CNLD nih cozah tlaih khawh a si lai ti a si. Amah chim ningin Hmun 18 vialte anmah party CNLD nih a tei dih ahcun cozah zong an tlaih khawh lai.\nAtu Chin State dirhmun kan zoh tikah CNLD nih dihlak teinak hmuh ding cu a si khomi dirhmun ah a um lo. Hmun 10 hmanh a tei lai maw!\nTahchunnak ah -CNLD hi hmun 10 cu hmuhter rih ko usih law NLD nih hmun tlawm deuh hmuh sehlaw Center ah NLD nih cozah a tlaih cang ahcun State ah a tlingmi lakah pakhat kha President nih Chief Minister caah a thim lai i minister dang cu duhmi a lengmi zong thim khawh a si cang.\nCNLD hruaitu, MP cuhtu le tanhtu pawl nih tukum hi NLD nih cozah sernak caah mp 333 teinak a hmuh kho hrimhrim ti lai lo caah usdp ah Kawi a sermi party (30) hna hi cozah serti dingah a sawm te lai. Kannih CNLD zong cu Kawi a sermi party (30) ah a telmi a si caah cozah sernak ah a tel ve lai tiah mipi sinah an aupimi kan theih.\n2015 thimnak lio i NLD dirhmun kan zoh ta lai. 2015 thimnak ah tlangcungmi nih hmuhmi MP 102 a si. Rawnmi nih MP 288 teinak an hmuh. MP timi hi Pitu le Amyota hi ka chimduhmi a si. An dihlak 390 an si.\n2015 kha USDP nih cozah a tlaih lioah minung tampi nih USDP nih cozah a peh than te ko lai an ti nain NLD cozah a vun kai. USDP cu MP 41 te lawng teinak a hmuh. 2015 thimnak lioah aho party, aho hruaitu zong nih Chief Minister hi President nih a thim lai timi thil sining hi an ruat lem lo. Mah le miphun party nih teinak hmuh dingah cawlcang cio a si.\nShan State le Rakhine State tehna cu anmah Party le miphun party nih teinak an hmuh ve nain 2008 phunghrampi pohmah 261 nih Center cozah nih State Chief Minister cu a thim lai ti a si cang caah Shan le Rakhine state ah Cozah an tlaih kho ti lo. Hluttaw Meeting lawng kai khawh a si i kum 5 chung Meeting te cu an kai ko.\nState cozah cu tlaih khawh a si ti lo. Lingfimmi caah hi pohmah hi remh lomi a si caah mah le miphun party tanh hi cozah tlaih khawh tung lomi cu santlailo a si a timi tampi an um cang lai i Certer cozah a tlaih khawh dingmi NLD a tanhmi an tamdeuh cang lai.\nTukum hi NLD hmuh dingmi mp hi kan tuaktan tikah Cozah a tlaih lioah mp 41 a hmuhmi USDP hi tukum cu a um ti lai lo tambik 10 hi USDP hei si sehlaw 30 hi NLD nih a hmuh chih cang lai.\n2015 lioah tlangcungmi hmuhmi 102 ah hin cheuhnih cheukhat 50 cu tlawmbik ah NLD tei ding a fiangmi a si. Atu dirhmun zoh hmanh ah a fiang ko. Tlangcung party pawl nih State mp hmun hi usapek cio i ko. Center lei cu tlawmte lawng an si.\nU Shweman party, U Kokokyi party, Daw Tetekhine party ngan pawl nih teinak an hmuh lai maw? Hi party tanhtu pawl hi anmah le party cio in khua thar an tlak ahcun mp tlinnak tiang an si khawh lai. NLD tanhtu minung tampi lakah a cawhmi an si tikah Me pek taktak tikah cun Me tambik hmuhtu nih teinak hmuh ding a si ko caah NLD mp nih teinak an hmuh dih thiamthiam ko lai. Cucaah party dang tampi an um zongah teinak cu an hmuh hlei lai lo.\nCucaah 2015 lioah rawnmi sinin mp 288, tlangcungmi 102 in cheuhnih cheukhat 50, USDP sung dingmi 30, 288+50+30 = 368, Cozah ser khawhnak 333. 368 – 333 = 35 NLD nih cozah a ser khawh hleiah MP 35 hmanh an hlei rih.\nTlangcungmi in mp hi tlawmbik caah ka tuakmi a si. Mah nakin a tamdeuh dingmi state tampi an um ko. Minung santlailo hmanh ah ruling party min in teinak hmuh ding tampi a um.\nA cunglei thil sining zohin 2020 thimnak ah NLD nih teinak a hmuh ko lai timi fiang tein hmuh khawh a si. Keimah hi ka unau, ka pu, ka khuami, ka miphun nih MP an i cuh caah mah tluk NLD ka tanhmi a si lo.\nRam le Miphun caah daihnak taktak, hnangamnak taktak kan hmuh khawh nakhnga kan duhmi thil a kan tuahpiak khotu NLD ka tanhmi a si. NLD nih kan ram caah a herhmi vialte tuah dih sehlaw kanmah le kan miphun cio kan tanh dih cang lai. Miphun tanh caan a si tikah cun kan dihlak kan tanhti dih cang lai.


Rev.Thawngling Mualhlun: JOSHUA RAM NUN CU – Zion Tlang Media\nRev.Thawngling Mualhlun: JOSHUA RAM NUN CU\nFebruary 11, 2020 admin Chin\nJoshua 11:7.. ‘Cucaah Joshua le a ralkap vialte hna nih cun Merom ti pawngah cun ‘duak’ tiah an va paoh hna i an nam colh hna’. Voikhat cu a cunglei Baibal cang hi tha tho ngai in ka rak rel. Cu lio ahcun Bawipa Thlarau nih thuk ngai in a hon ka fianter mi a um. Ka chunglei ah ai lawm i, thathawhnak thar ka hon ngei tthan. Kan thlarau ram ah a hon ka fianter ko tiah ka zumhmi cu hihi a si: Sehtan hi ‘duak’ tiah nan paoh lengmang a herh timi a si. Amen. Joshua le a ralkap hna nih Jeriko khua le Ai khua an lak khawh hrawng ah hin, an ral ngan ngaimi cu Hazor siangpahrang Jabin a si. Jabin nih amah lawng silo in siangpahrang tampi a roih hna i, Joshua le a ralkap cu an rak fuh hna. Jabin hi mi hruihruaikho, thilti kho ngai sidawh a si, siangpahrang dang tampi kha aa roih hna i, ralkapbu nganpi ah an i chuah. Joshua le Israel miphun hna cu kan hloh dih hna lai tiah an i tim.\nSihmanhsehlaw Bawipa nih khuakhannak a rak ngeih diam cang. ‘An nih kha ṭih hna hlah, zeicahtiah thaizing atu tik ah hin an dihlak in thah cia in Israel mi sinah ka pek hna lai; an rang cu an tha nan pheh hna lai i, an rangleng cu mei in nan khangh hna lai, tiah a ti’ (Joshua 11:6). Cu tik ah Joshua le a ralkap hna nih Jabin le a ralkap bu nganpi cu Merom ti kam ah DUAK tiah an va paoh hna i, an nam colh hna. Bawipa nih an ral vialte cu Israel kutchung ah a pek hna i an thah dih hna. An rang tum ṭhaṭha zong an tha an pheh piak dih hna. An hruaitu siangpahrang Jabin umnak Hazor khua zong an khangh dih. Siangpahrang dang vialte zong an hrawh dih hna.\nThlaraulei kan pale tampi nih Joshua cu a ra lai dingmi pa Jesuh hmanthlak a si tiah an kan chimh. Joshua a min sullam cu khamhtu tinak va si kaw, Jesuh min sullam zong Khamhtu tinak a si ve. Cucaah Joshua nih a ral hna cung ah a tuahmi hi Jesuh kan Bawipa nih kan ralpa Sehtan cung i a tuahmi he tahchunh tawn a sinak a si. Bawipa Jesuh nih Sehtan cu tha lo in a tei cang. Vailam ah sehtan lu cu rialchih a si cang. Joshua nih a ral hna lak i an lubik Hazor le a siangpahrang Jabin a hrawh cikcek hna bantuk in kan ral lak ah a nganbik Sehtan cu vailamtah ah a luh rialchih in hrawh a si ve cang. Haleluia!\nUle nau hawile, Joshua ram nun cu chunglei ah thoṭhan Jesuh nun a ngeih ai fiangmi an si. Cu zumtu nih cun nifa tein Sehtan kha ‘duak’ tiah an paoh zungzal. Khoika hmun paoh ah, zeitik can paoh ah Sehtan a paoh zungzal. Cu bantuk paoh khawhnak ah a hmanmi hriamnam cu hihi a si: ‘tonmi kip cung ah thangṭhatnak chim’ (1 Thesalon 5:18), a silo ah ‘haleluia’ timi a si. Amen.\nSehtan kan puṭhing, Bawipa Jesuh nih vailam ah a lu a rialchih cangmi pa hi a nungrih mi bantuk in khuazakip ah aa chok i, ahodah ka seh khawh lai tiin a vaak cuahmah. Cucaah pei Peter nih fiang tein a kan chimhnak a si cu: ‘Fimhring tein um u, ralring tein um u. Nan ral Khuachia cu seh awk kawl ah, chiandeih bang in a vaak cuahmah ko’ (1 Peter 5:8). Innkip, hmunkip a kan fuh i, a kan bih a kan ngia i, a kan tuaiter tawntu a si. A kan bawh i, a thlithup in zeitindah ka paoh khawh hna lai ti kha ai zuam lengmang. Asi nain Jesuh Khrih nun a ngei cangmi Joshua ram zumtu nih cun ‘duak’ tiah Sehtan tu kha kan paoh ve cang. Haleluia!\nVoikhat cu home crusade tuahnak in inn ah ka hong ṭin i, innka hram ka phanh tiang cu crusade chung i, kan i lawmhnak, kan thathawhnak le kan cawlcanghnak lawng kha ka mitthlam ah a cuang i, ka tha a tho, ka muihmai ah panhnak in ka khat. Sihmanhsehlaw innchung ka hong luh cangka in kan mileng khan a buai, coka lei zoh ah buaicur in thil ai cawh dih. Pakan ṭawl lo ai pong. Chikkhat te cu ka ing a hong puang curmar i, ka au khuang dengmang nain, ‘duk’ tiah ka lungthin chung ah a hong fiangmi cu, hi thil hi Sehtan rapchiahmi an si ti kha a si i, ka hmurka in ka phuancolh mi cu, ‘haleluia, ka Pa na min kan thangṭhat’ ti a si. Puṭhing Sehtan nih paoh a ka timh i, rap a ka chiah nain keimah tu nih ‘duak’ tiah ka paoh diam ko ai. Amen.\nCucaah pakan ṭawllo in aa pon zong ah haleluia tiah ka au kho cang. Ṭuang le carpet cung a buai tuk zong ah haleluia tiah ka au kho cang. Inn a hnomhtuk zong ah haleluia tiah ka au kho cang.\nInnchung a buaituk zong ah haleluia tiah ka au kho cang. Chungkhar ah lungtlin lo nak, lungtuainak, nuamhlo nak deuh aum zong ah haleluia ka ti khawh cang. Community le rianṭuannak hmun, buu tiang zong ah tlamtlin lo nak, lungsi lo nak a um zong ah haleluia ka ti khawh cang. Amen. Ule nau hawile, Joshua ram nun cu tonmi thilkip cung ah Bawipa thangṭhat kha a si. Cuti kan chim tik ah kan ralpa Sehtan kha ‘duak’ tiah kan paohmi he ai khat bak. Kan ralpa cu kan chung a nungmi Jesuh thawng in kan nun ah a cawl kho ti lo. Haleluia!\nJoshua ram nun cu, Midang nih an kan soisel tik ah, Midang nih an kan thangchiat tik ah, Midang nih an kan mualphoh tik ah, Midang nih an kan nihsawh tik ah, Midang nih an kan hrem tik ah, Harnak nih a kan ton tik ah, Tukforhnak nih a kan ton tik ah, Vawlei nih a kan hngalhlo tik ah, Chungkhar nih an kan hngalhthiamlo tik ah, Hawikom nih an kan hngalhthiamlo tik ah, Ral hna nih an kan hngalhthiam lo tik ah, HALELUIA tiin au zungzal a si. Amen. JOSHUA RAM NUN CU SEHTAN PAOH NUN A SI. HALELUIA! Bawipa nih sunparnak co ko sehlaw, kan dihlak caah thluachuahnak kan pek piak ko seh. Amen.Khrih ah nan hawi,\nPrevious Post:MP U Hawi Tin Nih CHRO Ah AA Nih An TLeihnak Kong Pehtlai In Bia A Va Chim.\nNext Post:Nancy Pelosi le Donald Trump


A poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo – Thechinlungnews\nA poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo\nA poi tuk ee!! kawlram cu nu caah cun hell nak in ttih nun deuh cang ko ruah, mah bantuk in a sual mi le mi thaaihhrem mi bawmh i zuam cu. Kawlram cu apoi ko …thazang ngei lo mi thawng tha deuh poh nih zeitluk an palh zong ah tei lengmang asi ko lai mu. Nay Pyi Taw ah arak cang mi Victoria ahmuh cu aphi chuak thai loin a vaivuan i adai . A tu zong ah hitiphun in vaivuanh an timh than ko hih .\nMin Ya Za nih a sinum nu atuahto ning cu ram pi in theih asi . HI kongah Tamwe sakhan ah sihni nih palek an tong kho hna lo .Nay Pyi Daw ah Victoria ahmuh tlai tu palek bawi pa nih Min Ya Za ahmuh cu keimah nih tuanvo ka lak lai tin achim .\nMin Ya Za anupi apa simi palek in pension la cang mi U Mg Mg Aye nih bawmh ahlan caah Min Ya Za ahmuh cu Nay Pyi Daw myone, Daihkhana Khayan taza zungah caih dingin thial asi . Vitoria ahmuh tlai tu palek bawi le biacaih bawi pumpak nih kan caih lai …tin Pyi Hte Yi Vuanci thar Bohmochoh Soe Tun nih Myanmar palek sinah achim…Burmese asia\nSouth Korea President Nih US cu Thaizing ah Coronavirus Testing Kits 600,000 A Kuat Cang Lai……Kan theih bantuk in US le South Korea cu aa dawmi an si. US nih a ralkap cawlcanghnak hmunpi cu South Korea ah a chiah. Nihin tiangah hmunkhat teah riatuantti an si. US dirhmun a chiattuk cang caah South Korea nih US cu coronavirus testing kits 600,000 cu thaizing ah a kuat cang lai tiah report nih a chim. Hi hi President Trump nih South Korea sinah request atuahmi a si tiah report nih cun a chim. South Korea plans to send 600,000 coronavirus testing kits to the United States on Tuesday in the first such shipment following a request from U.S. President Moon hi Donald Trump nih a uar tak takmi pa a si. Atimi cu, Noble Peace Prize hmanh pek phu a si tiah a ti.\nPresident Donald Trump. Kan theih bantuk US cu vawleicung ram vialte lakah a thimi atambiknak le mizaw tambiknak ram a si. Kan hnu Friday ah khan ramchung minung 2108 bak an thi. Nizan Sunday ah khan cun 1514 lawng nunnak aliam. Minung tamtuk athimi an zor. Athimi an zor lawng si loin zawtnak a kaimi cazin zong an zor ngai tiah theih a si. US hi tuthla April hi a zualbik caan a si lai tiah an rak chim cangmi a si. A rak chim bantuk tein April hi a zualbik, minung athimi an tambik thla a si. May thla ah cun US dirhmun hi a tha tuk cang lai tiah zumh a si. Source:HT\nBe the first to comment on "A poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo"


Pu Trump Nih USA Mipi Caah Sa Thah Nak Kong Le Sa Ei Nak Kong Phungthar A Chuah – Chin 11 News\nPu Trump Nih USA Mipi Caah Sa Thah Nak Kong Le Sa Ei Nak Kong Phungthar A Chuah\nPu Trump nih Americans pawl saa-dah ( protein) pehzulh tein an ngah khawh nakhnga cawsa thah/tuahnak, voksa thah/tuahnak/ arsa thah/tuahnak company pawl cu khar lo dingin nawl zulh dingin upadi ( defense production act) ka chuah a ti. Mah nih a sawh duhmi cu mah sa thah/tuahnak riantuantu hna minung zeizat hmanh khi Covid-19 zawtnak nih tlungh hmanh hna sehlaw company nan khar kho lo tinak a si.\nHi nawl zulh dingin a chuahmi nih Chin miphun a kan denkhon ngai kho. A ruang cu sa thahnak Tyson, JPS tibantuk company ah a tuanmi ah hin Chin miphun an tam taktak.\nNihnih ni tiangah khan sa thah/tuahnak ah a tuanmi minung 4400 hi Covid-19 zawtnak an ngei tiin theih an si, mah chungah minung 18 an thi cang ti a si.\nHi cazin zoh tikah sa thah/tuahnak a tuanmi hna hi an i chawnh ngaingai hna ti khawh a si.\nCompany nih cun an riantuantu hna paoh taklinh maw, khuasik maw, hromfak maw , khuh khuh maw ti cu an chek ko hna lai. Nain Covid-19 zawtnak hi zawtnak langh lo zongin um khawh a si thiam caah a poi ngai.\nAzeiti si zongah Tyson, JBS tibantuk sa thah/tuahnak ah a tuahmi hna nih off day, vacation lakding nan ngeih ahcun lak rih ah a tha. A si khawh chungin inn ah ierh tlukin a thami a um lo. Nain minung pumpak pakhat cio ruahning cu a dan kho.\nPu Trump nih nawl a chuahmi hi a nung le nung kho taktak lai maw/ lo chim khawh a si rih lo. Biaceihtu pawl nih a nawl chuahmi kongah an ceih lai i a nung le nung lo bia an khiah te lai. Biaceihtu pawl cungah biakhiahnak nawl a phan te lai.\nRuah awk a um ngaimi cu ziah mah nawl zulh ding hna hi a chuah hnga? Caw sa ei lo ruang a thimi nan theih bal hna maw? Sa thahnak pakhat khat ah a tuanmi ah hin Pu Trump fale tuan ve hna sehlaw hi bantuk Covid-19 zawtnak a zual lio ah mah nawl zulh ding hi a chuah hnga maw? Zeizong vialte nakin nunnak le humhimnak ca hi ziah a biapi deuh lo maw? Khuate lei saram zua pawl hi Pu Trump a tanhtu an tam caah maw a si hnga? Sa thahnak an khar ahcun saram pawl zuarnak a um lai lo caah 2020 ithimnak ah za cikcek cang seh an ka ti lai ti a phang caah maw a si hnga?\nA zeizei a va si zongah kan theih peng ding a herhmi cu caw sa ei lo zongah kan nung kho ko . Hihi cu kan pom khawh cio ko hna lai dah.


Breaking News: Hriamtlai Nih Ralkap Sakhan Pakhat An Lak Than – Video – TCN\nHome / MYANMAR / Breaking News: Hriamtlai Nih Ralkap Sakhan Pakhat An Lak Than – Video\nBreaking News: Hriamtlai nih Kawl ralkap sakhan pakhat an lak than\nKawl cozah ralkap le Shan ramkulh chak lei hraimtlai pawl kahnak cu a zual chin lengmang ko. Daih lei a panh kho ruam ti lo.\nNihin August 19, 2019 ni zanlei sml 4:00 reng lo hrawng ah khan hriamtlai nih Nyat Kuat ralkap sakhan a fami an lak tiah an tial. A tang ah video zong Wai Yan Phyoe timi facebook nih a hun post i minute tlawmpal ah ka hmuh in ka hun lak colh. Tuzan lei an i kahnak a si tiah a chim.\nနမ့္ကြတ္ တပ္စခန္း😞😞😞#crd video\nGeplaatst door Wai Yan Phyoe op Maandag 19 augustus 2019\nShan ramkulh chak lei hriamtlai a simi AA, MNDAA le TNLA hna nih August 15, 2019 zing ah Naung Cho ralkap le palik sakhan an kah ruangah nihin tiang kahnak pehzul in a um. Kawl ralkap nih Motor 40 reng lo in ralkap a kuat hna. Tank zong pahnih a kuat hna. Lashio myone lei ah phan cang.\nLashio myone le Kuatkhan myone hrawng cu i kahnak a fak taktak. Khuami tampi phungki sianginn ah an zam i sianginn zong an khar. Khua chung dawr zong an khar dih ti a si.\nKawl ralkap a tanhmi media nih hriamtlai lei derthawn nak kong lawng te an tial. Hriamtlai a tanh mi media nih ralkap pawl derthawmnak kong lawng te an tial ve hoi.\nSinain tanhmi a ngei lomi media ngan hna si lawng in biadik theih khawh a si te lai.\n← Mandalay – Muse Motor Lampi Ah Motor Mongtu Zultu Pawl An Sining Paletwa Khuami Minung 10 AA Nih An Tlaih Hna →


KNU Ralkap Hna Hi Cu Uar An Um Kho Taktak,Ralhrang Hna An Ti Dan Hna Cu Lung Hmui Ko. – Chintanbo\nKNU Ralkap Hna Hi Cu Uar An Um Kho Taktak,Ralhrang Hna An Ti Dan Hna Cu Lung Hmui Ko.\nApril 22, 2022 admin MYANMAR NEWS 0\nNihin, April 22 ah Min Aung Hliang nih Tlangcung Hriamtlai Phu pawl he tonnak ngeih ding ah sawmnak a tuah than tiah MWD TV thanhmi in theih a si. Nain, Zaw Min Tun nih cun, 2021 hnu chuakmi PDF tbk. an i tel lo tiah BBC Burmese ah a chim.\nKNU nih Ralkap lutlai sawmnak ah kan kal lai lo, Biaruahnak ah Ralkap an i tel lo ding le Ralkap an um lo hnu lawng ah biaruahnak ah kan i tel lai tiah chimnak nawl ngeih nih a chim.\nThawng dang, Kalay peng chung Yazagyo khua ah a ummi U Than Aung cu SAC ralhrang sinah thawngpeng a pek ruangah April 16 zanlei sml 5:00 ah khan Natchaung lampi ah cycle a mongh nakah mizei hngalhlomi phu nih meithal in an kah that.\nU Than Aung cu an kahnak hmunah a thi colh lo caah sizung ah an kalpi i, zaan sml 10:00 ah a thi tiah theih a si.Amah cu SAC ralhrang ralkap nih nawlngeihnak an laak hnuah daiziar tein lamzawhnak a um tik paoh ah hman a thlak hna hnuah ralhrang sinah thawngpang a petu zong a si.\nCucaah SAC ralhrang ralkap sinah thawngpang pe ti lo dingin khua chung mino hna nih amah inn ah lengin bia an ruah nain a duh lo caah buainak tiang a rak chuak bal.\nHmailei Ahcun Pyidawtha Khua Chungah Kahdohnak Chuahter Ti Lo Dingin Pyidawtha Khua Chung Pastor Fonhmi Phu Nih An Nawl,Kalay peng chung Pyidawtha khua chung pastor kip fonhmi phu nih hmailei ahcun khua chungah kahdohnak chuahter lo dingin an nawl tiah kan theih.\nPyidawtha Churches Ministers Fellowship phu ah Rev. Pastor 14 nih April 15 ah khan tonbiaruahnak an ngeih hnuah biachahnak an tuah i, April 16 ah cathanh an chuah hi a si.April 13 ah khan Pyidawtha khua chung le pawngkam ah.\nSAC ralhrang ralkap le tualchung hriamtlaitu hna karkah ah kahdohnak a chuah ruangah khuami nu pakhat nunnak a liam pinah a vapa zong hliam a tuar tiah kan theih.Cu bantukin tonbiaruahnak le biachahnak an ngeihmi 9 chungin a biapi cemmi cu.\nPyidawtha khua chung lampi ah ahohmanh lamkham lo ding, hmailei ahcun Pyidawtha khua cu raldohnak hmunah tuah in kahdohnak tuah lo ding, raldohnak he pehtlaiin hmunhma laaknak zongah hmanti lo dingin upatnak he kan in nawl hna tiah cathanh an chuah.\nPyidawtha kahdohnak ah PDF 4 nunnak a liam pinah a dang 6 nih hliam an tuar tiah kan theih.\nThawng dang, Innchungkhar dirh hi a fawi temi ah ruah a si nain a taktak ah cun thil fawimi a rak si lo.Curuangah nupi pasal na ngeih hlan ah atanglei kan langhtermi hna hi thatein rak i ruahcia dih a herh.\nFangeih kong: Nupi pasal ngeihhlanah fangeih duh le duh lo kong i chimhruah ta ding.Fangeih duh asi hmanhah azat tiangin rak i ceihcia ding.Cun vanchiat thil ah nu asi lo pa maw fa ngei kho lo dirhmunin umsual ah teh zeitluk tiang dah nu le va kan um ti lai timi pawl tiangin rak i ruah ti cia ding a si.\nChawva kong: Phaisa tel lo ngaingai cun khuasaknak ah a harsa.Nan i thitumh hlanah teh zeitluk tiangin dah phaisa nan kawl ti.Hmunkhat nan van um ti tikah teh zeitindah phaisa nan hman ning sila,Nan chungkhar caah teh zeitindah phaisa kan kawl ning sila timi tiangin.\nteh timhlamhnak nan ngei maw3.Nan i duhdawtnak hna teh adih kho te sual hnga maw,Tu na tlangval, nungak he Khan van i thium ulaw teh,nangmah nih na duhdawt bantuk tein thihhlan lo an duhdaw vemi a si kho lai maw.\nKhatlei chungkhar nan i ngamh cia maw,I thit-umh hnu nak in thitumh hlanah khatlei khatlei chungkhar kong rak theihcia kha a poinak a um lo.Cutiang cun teh na ruat cia rengreng maw Cubantuk zong ruat lem loin dah nupi pasal a thi menmi na rak si.Rak ruah cia a herh dihmi lawngte an si.\nZeipaoh Sungh a hauh caanah teh na sungngam taktak lai maw, Nan i duh lioah nangmah caah cun zeipaoh ka ngamh dih.Ka nunnak zong ka pekngam na ti tikah,nupi pasal na van ngei i a takram na van phak tikah teh na biakam mi hna pawl cu na tuahngam taktak lai maw.\nNa biakam mi vialte cu na tuah caan an hungphan te lai.Na sinak dihlak,na khuaruahnak le lungput, Na ngeih lomi tiangin na sungh caan phan sehlaw teh na tlinh kho taktak lai maw.Nan chungmuril biathli thup nan i thei ve ve maw.\nNan pahnihin nan i umh hlanah nan sining hlun,na thinlungput le ziaza, nan sining dihlakin i chimruahnak nan ngei kho veve maw.Cubantukin nan i chimruahnak nih cun pakhat le pakhat i theihthiamnak a chuahpi i a tha taktak. Cu bantuk cun teh ai chimh ruah mi nan si kho maw8.\nKhah Rak Share Ve Hrimhrim,U Than Aung Cu, Ralhran Ca Ah Dalan A Si Ca Ah Pasaltha Nih Mittkuh Si An Pek Cang.\nAho Poh Kan Si Ah Nu Le Pa Nih Kan Fa Le Cung Ah Zeithil Dah Kan Tuah Aharh Nak Kong.


Khah! Salai Lungthli Tum Cu An Thah Deng Hih – Chin World News Evening\nKhah! Salai Lungthli Tum Cu An Thah Deng Hih\nSeptember 14, 2020 Salai Van Chin News\nTutan Salai Lungthli Tum ca ttialmi cu an thah deng ko. Khat lei in Salai Lungthli Tum nih a chim mi hi a dik ko tiah an chim rualrual in cheukhat caah cun ei a rak har takak ve. Zei si paoh ah phundang ruah lo loin tutan Salai Lungthli Tum cattial mi kongah Comments cheukhat kan rak langhter ve. Mah hi pakhat le pakhat thangchiatnak le forhnak si loin atu lio ramkhel lungthin langhter duhnak a si.\nSalai lungthli Tum. CNLD nih teinak hmuh sual hna sehlaw an chairman Nothankap khi ‘Chief Minister’ caah an party nih an chuahpi te kho, cubantuk caan ah CNLD MP poah nih an party zulhphung ning in an hotu Nothankap vote an pek te lai. Cutik lawng ah ‘CNLD vote ka pekmi kha indirect in Nothankap pei vote ka pek ko kha’ timi nai fiang te lai, i chir man a ngei ti lai lo. Bahu cozah sernak ah CNLD le USDP an tanti sual ahcun ‘CNLD mee ka pekmi kha indirect in ralkap party USDP vote ka pek pei si hoi ne hi’ tiah na zai len te lai, i chir man ngei hoi te lai lo.\nComments: Pu No Than Kap soisel nak long in Politic tuah hi Chin Miphun nih kan duh mi asi cio Lai lo dah. Kawl pa nak cun Pu NTK cu Chin Miphun caah dawtnak a ngeih deuh. Rian zawng a tuan kho deuh. Haka le Falam kar lak ah I huat nak chiahru taktak a chuah pi sual lai. nangmah na policy le na timh mi Chin Miphun caah na saduhthah mi pawl kha mipi sinah chim deuh law a Tha deuh hnga lo Mae Ka nau pa Kawi Tum!\nNTK cu Hakha le Thantlang ah a cuh lo ee. Falam ah a cuh ve ko. Hakha le Thantlang ah NTK chia nak lawngte na chim peng ii Hakha le Thantlang ah CNLD an sung sual ah cun na duh lo bik mi NTK kha cu Chief Minister a si ko lai. Atu Hakha le Thantlang na kal nak poah ah NTK chianak na chim mi hi a mah nih theithan seh law a lawm tuk lai ning\nMinung hi kan tluk lo mi poah hi kan rak soisel ko rua hna. Kan mah TT Hakha ah cun kan in bochan bak ve nain mi na soi tuk hna le kan lung a hring dih cang. Na tlin sual zong ah hi ti hin na soi viar te ko hna lai dah ka ti. Ka rak in tanh sual pah cang. Mi kan va soi mi hna khi kan credit a kai hlei in ka thei loh e.\nkei ka hmuh ning ahcun No Than Kap nih hin a duhpoh in a merh kho la loh, merh zong ai tim la loh , tulio cu media chan si a tuah ahcun zeican a nguh la loh. dawi colh si ko la . nai ah eihmuar kong’s ah an dawimi um khah cun , kei cu politics ahcun hawi thacem, hawi chiacem um loh ka ti a ruang cu. NLD nakin a ngan deuhmi, channguh ding a kan pe khotu an um ahcun cu zong cu a tha ko . Bible zong ah a hrangmi kka in a thlummi a chuak ko. cu caah cun CNLD cu ka tanh bak. NLD nih rawn he tlangcung he a tei dih ahcun check and balance ai tuah kho la loh. a mah bia in bia a tlu peng la, tlangcungmi caah cun tihnung si . tlangcung ahcun thawng ve sih ho nih dah man sang bik in a kan dawr khawh, khakha a biapi cang.\nka chinmi chung ah NTK nakin a fim deuhmi le a raltha deuhmi a ho dah a um, mi zei hmanh nih an tluk lo, CNLD vote nan pek dih i teinak a hmuh cikcek ah cun lamhlawng si loin an hnuiviar hna lai khi , a lungput a chia tuk le pei a si cu. CNF/A a um lio zawngah biatak le dinfelnak a ttanhmi lawngnih an dawi khawh le a si kha cu bu hmanh cun minung tamtuk a thahmanh hna kha.\nKhah! CNLD A Tenhmi Pawl Cu Faktuk In Biahalnak An Tuah Cang Hna